“Saya Happy Sangat”- Ella Bangga Dengan Pencapaian Aina Abdul

Ratu rock negara, Ella Aminuddin meluahkan rasa bangga dengan pencapaian anak didiknya, Aina Abdul yang semakin popular dan mendapat tempat di dalam industri seni.

A post shared by AINA ABDUL (@ainaabdul)

Menurut Ella, dia turut gembira dengan pencapaian Aina kerana percaya dengan bakat yang ada padanya selama ini. Malah dalam pada itu, Ella juga mendedahkan dia sememangnya tidak salah memilih Aina sebagai protege nya ketika menyertai program realiti Mentor suatu ketika dahulu.

‘Saya happy sangat, saya tidur malam pun tak lena kerana tak sangka she can really prove herself sampai ke sini. Because I believe, dia boleh. She can sing very well, Allah anugerahkan dia suara yang baik dan dia tidak buta dengan muzik.”

“So far apa yang dia buat ini Alhamdulillah. Mungkin masa yang akan menentukan dia akan jadi bagaimana suatu hari nanti, Saya memang berbangga dengannya katanya kepada Murai.my

Ketika ditanya mengenai kemungkinan Ella akan berduet dengannya, pelantun Gemilang itu tidak menolak akan berduet bersama Aina suatu hari nanti, namun memberikan saranan agar Aina dapat memfokuskan nyanyian solo nya terlebih dahulu.

“Idea untuk berduet itu adalah sangat bagus. Tapi saya rasa buat masa ini, dia belum perlu untuk berduet dengan mana-mana penyanyi. Mungkin dia boleh pergi dulu sebab saya sendiri rasa macam nak sangat dengar suara dia, dia nak nyanyi lagu apa di samping gaya yang agak menarik. Alhamdulillah hari ini dia dapat buktikan yang orang dapat terima dia, sedapnya nyanyian dia dan bagusnya lagu dia.”

Malah Ella sendiri mempunyai beberapa lagu kegemaran Aina termasuk lagu nyanyian semula yang telah dimuatnaik di laman YouTube nya seperti lagu dendangan asal Rihanna.

Ella ditemui Murai.my di sidang media majlis pelancaran program terbaharu Astro Warna, The Masked Singer di De.Wan, The Linc, Kuala Lumpur pada petang Selasa yang mana dia bersama 8 selebriti lain akan bertindak sebagai juri tetap mengadili 12 peserta misteri terdiri daripada penyanyi,pelakon, pengacara dan tokoh sukan.

The Masked Singer akan mula bersiaran pada 18 September 2020 pada setiap jumaat jam 9 malam di saluran Astro Warna (CH127).


Serendah RM1,399! Lihat Apa Yang Menarik Dengan HUAWEI MatePad

HUAWEI melancarkan sejumlah peranti baru di Malaysia. Salah satunya adalah tablet MatePad, yang dijual dengan harga RM1,399 bermula hari ini 9 September 2020.

Lebih menarik, harga ini dilengkapi dengan papan kekunci dan barangan percuma lain. Tablet seberat 460 gram ini mempunyai skrin 10.4 inci (2,000 x 1,200) dengan bingkai setebal 7.35mm. HUAWEI MatePad hadir dalam satu pilihan warna, yakni Midnight Grey.

HUAWEI MatePad adalah tablet kedua yang dikeluarkan oleh HUAWEI tahun ini.Tablet ini dapat digunakan di mana-mana saja, baik di rumah ataupun di tempat kerja.

Selain mempromosikan aspek reka bentuk, HUAWEI MatePad juga menyokong papan kekunci yang menarik bagi menambahkan pengalaman menarik menggunakan tablet ini.

HUAWEI MatePad mengetengahkan keupayaan audio. Menggunakan empat pembesar suara yang diletakkan di setiap sudut tablet, ia menyokong Histen 6.0 untuk memberikan kesan bunyi stereo 3D. Bunyi dari muzik dan filem akan terdengar lebih mendalam daripada sebelumnya dengan empat pembesar suara amplitud tinggi yang menampilkan reka bentuk yang inovatif.

Kamera depan HUAWEI MatePad mempunyai sudut lebar 108 darjah berukuran 8 MP. Dilengkapi dengan fitur FollowCam yang menempatkan pengguna selalu di tengah bingkai semasa panggilan video.

Kamera belakang berukuran 8 MP. Dilengkapi dengan fokus dan flash automatik, dan memiliki kemampuan untuk merakam Full HD.

Ia juga dilengkapi dengan Multi-screen Collaboration yang membolehkan pengguna menyambungkan telefon pintar HUAWEI ke tablet dan menggunakan dua peranti dengan lancar pada satu paparan.

Tidak kurang menarik adalah ciri eBook Mode. Apabila diaktifkan, skrin akan berubah menjadi paparan yang membuatkan mata anda jadi lebih selesa untuk membaca di tablet ini.

Dari segi performance, HUAWEI menjanjikan prestasi yang lancar di MatePad. Kerana mereka memasangkan chipset Kirin 810 yang digabungkan dengan RAM 4GB.

Memori dalaman 64 GB. Baterinya sendiri mempunyai kapasiti 7,250 mAh yang dapat menyokong 12 jam menonton video, 65 jam mendengar muzik dan 7 jam bermain permainan 3D.

Berminat untuk dapatkan HUAWEI MatePad? Dalam setiap kotak jualan, selain tablet, turut diberikan Charger, Kabel, Eject Pin, Buku Panduan, Kad Jaminan, USB Type-C to 3.5 mm headset jack adapter cable .

Sama seperti peranti-peranti sebelum ini, HUAWEI menawarkan banyak freebies untuk setiap pembelian. Kali ini, pengguna yang membeli HUAWEI MatePad baru akan menerima papan kekunci percuma dan barang percuma lain yang bernilai sehingga lebih RM500 tau!

Anda berpeluang mendapatkan  freebies seperti di bawah;

Sekali kami ingatkan, HUAWEI MatePad baru ini boleh didapati bermula hari ini 9 September di HUAWEI Store.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aksi Bekas Ratu Cantik Rusia Cuba Bunuh Orang Awam Terakam Dari CCTV

Seorang bekas Ratu Cantik Rusia telah ditangkap oleh polis kerana telah membuat cubaan membunuh dengan menikam pekerja pasar raya.

Natalya Dolganovskaya, 32, dikenalpasti menerusi CCTV melakukan keganasan terhadap gadis itu memukulnya dengan tikaman.

Kelakuan kejam Natalya dapat dihentikan apabila seorang jurujual lain berjaya memisahkannya dengan mangsa. Mangsa mengalami kecederaan serius di kepala, leher, muka, tangan dan tulang punggung.

[Sumber Video: Youtube Schengen Story News]

Nasib baik, kecederaan itu tidak mengancam nyawa mangsa setelah mendapat rawatan intensif. Seorang saksi yang melihat tindakan ganas Natalya mengatakan bahawa dia tiba-tiba mengamuk dan menjerit bahawa dia membenci wanita. Jurujual itu menjadi mangsa kerana berada pada masa dan tempat yang salah. Natalya melarikan diri, tetapi akhirnya ditangkap oleh polis.

Natalya dimahkotakan sebagai Ratu Cantik Rusia pada tahun 2005 ketika berusia 18 tahun. Kemudian, berkahwin dengan ahli politik. Mereka bercerai setelah enam tahun berkahwin. Ibu Natalya, Eleanor Pimenova memberitahu NTV bahawa anak perempuannya mengaku diikuti makhluk halus.

“Natalya mengatakan dia merasakan syaitan telah menempel padanya,” kata Eleanor.


Kekasih Sushant, Rhea Chakraborty Di Penjara Sama Dengan Pembunuh Terkenal

Rhea Chakraborty ditahan secara rasmi susulan kematian kekasihnya, Sushant Singh Rajput. Bintang filem Jalebi itu didapati bersalah kerana memberikan kemudahan penggunaan dadah pada Sushant sebelum kematiannya yang tragis pada 14 Jun 2020.

Penangkapan Rhea membuat namanya jadi trending di Google pada hari Khamis, 10 September 2020. Laporan terbaru mengatakan bahawa Rhea telah dimasukkan ke penjara khas.

Rhea dikhabarkan akan ditahan selama 14 hari di penjara Byculla, Mumbai. Dikatakan bahawa tempat itu adalah satu-satunya penjara khas untuk wanita di mana seorang usahawan terkenal, Indrani Mukerjee juga meringkuk di sana kerana kes pembunuhan.

Dilaporkan oleh Hindustan Times, Indrani Mukerjea, yang sedang menjalani perbicaraan untuk kes pembunuhan anak perempuannya Sheena Bora, dimasukkan ke penjara yang sama.

Indrani Mukerjea, bekas pemilik saluran TV ditangkap pada bulan Ogos 2015 kerana membunuh Sheena Bora, 25 tahun, anak perempuannya dari perkahwinan pertamanya. Sheena Bora didakwa dicekik di dalam sebuah kereta oleh ibunya, dengan bantuan suami keduanya Sanjeev Khanna dan pemandunya Shyamwar Rai.

Rhea dituduh mengaturkan penggunaan dadah untuk Sushant, tetapi tidak dinyatakan apakah dia juga menggunakannya. Dakwaan terhadap Rhea akan diadili di mahkamah esok. Dilaporkan oleh Pink Villa pada hari Khamis, 10 September 2020, Rhea dipindahkan ke penjara khas kerana masalah keselamatan.

Di penjara itu mempunyai sekitar 6 berek dan di setiap berek sekitar 40 hingga 50 banduan ditahan. Berek ini mempunyai dewan besar di mana ruang menempatkan bagi setiap tahanan. Mereka disediakan selimut nipis, bantal kecil. Tahanan dibekalkan beg  kecil di mana mereka menyimpan barang-barang mereka berhampiran tempat tidur mereka. Selain itu, makan malamnya termasuk nasi, dal (sup), 2 capati dan sabzi (sayur-sayuran).

Bukan hanya Rhea, adiknya Showik Chakraborty, pengurus Sushant, Samuel Miranda, dan tukang masaknya, Dipesh Sawant, juga telah dimasukkan ke dalam tahanan.

“Penghantaran (ganja) ini diterima oleh pembantu Sushant. Setiap penghantaran dan pembayaran diketahui secara sedar oleh Rhea Chakraborty dan kadang-kadang pembayaran dan pilihan ubat telah disahkan dari Rhea, ”kata wakil Biro Pengendalian Dadah (NCB).

Setelah menjalani pemeriksaan perubatan, Rhea akhirnya mendedahkan bahawa 80 peratus selebriti Bollywood menggunakan dadah.  Sebagai tambahan, Rhea mengatakan bahawa pihak agensi tidak memberi tekanan kepada Sushant.

Penangkapannya juga menemui bukti baru bahawa Rhea adalah anggota aktif sindiket dadah yang berkaitan dengan bekalan ubat. Apa pun, tweet Rhea pada tahun 2019 menjadi viral lagi kerana dia bercakap mengenai dadah. Dia bercakap mengenai gadis India yang dipenjara kerana mengedar dadah dan Rhea takut mengenainya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[UNBOXING] HUAWEI Watch Fit & FreeLace Pro, Pelengkap Gaya Anda Bersukan

Kini HUAWEI kembali muncul dengan jam tangan pintar terbaru di Malaysia iaitu HUAWEI Watch Fit. Uniknya, jam tangan pintar terbaru yang dibuat oleh Huawei ini hadir dengan layar segi empat dan menjanjikan jangka hayat bateri yang panjang, dan disokong oleh pelbagai ciri yang lebih banyak.

HUAWEI Watch Fit ini mempunyai paparan AMOLED berukuran 1.64 inci dengan resolusi 456 x 280 piksel, dan tepi layar sedikit melengkung di semua sisi. Jam tangan pintar ini terbuat dari “fiber polimer” yang dikatakan mempunyai daya tahan yang kuat.

Sebenarnya serat polimer adalah nama mewah untuk plastik, dan ia mempunyai satu butang di sebelahnya.

HUAWEI Watch Fit menyokong Android 5.0 dan iOS 9.0. Semua ciri yang diharapkan dari smartwatch ada di sini. Watch face boleh disesuaikan oleh pengguna. Di samping itu, terdapat video latihan dan banyak mod latihan termasuk pengesanan pintar tentang apa yang sebenarnya berlaku, sensor GPS terbina dalam, SpO2 dan sensor denyut jantung 24 jam.

Satu lagi ciri yang disertakan oleh HUAWEI dalam Watch Fit adalah kemampuannya untuk memantau kitaran tidur dan kitaran haid. Terdapat juga sokongan untuk melakukan latihan menghilangkan tekanan, menampilkan semua notifikasi dari telefon pintar, mengendalikan muzik dan juga dapat digunakan sebagai remote shutter.

Bercakap mengenai hayat bateri, Huawei menjanjikan 10 hari dengan penggunaan biasa dan 7 hari dengan penggunaan berat. Menggunakan GPS secara berterusan akan memakan masa bateri sehingga 12 jam.

Huawei Watch Fit ditawarkan dalam Graphite Black dan Sakura Pink. Baiklah! Bagi anda yang berminat membeli jam tangan pintar terbaru dari Huawei, harganya RM499 di HUAWEI Store.

Kalau nak lagi cool, HUAWEI WATCH FIT sesuai dipasangkan dengan HUAWEI FreeLace Pro. Semestinya anda kan merasakan gandingan kedua-dua peranti ini melengkapkan aktiviti sukan anda.

Bagi HUAWEI FreeLace Pro, ia dilengkapi teknologi pembatalan hingar (ANC) dwimikrofon, mod ketelusan dan hayat bateri main balik sehingga 24 jam. Peranti ini akan memberikan pengalaman latihan yang luar biasa bagi pengguna ketika digunakan bersama.

Bagi anda yang berminat membeli HUAWEI FreeLace Pro, harganya RM399 di HUAWEI Store.

Bagi setiap pembelian HUAWEI Watch Fit, anda berpeluang memenangi RM10,000 dengan menyertai peraduan HUAWEI WATCH FIT Badminton Championship yang bermula dari 9 hingga 20 September 2020.

Malah anda juga berpeluang untuk mengadakan perlawanan persahabatan bersama pemain badminton terkenal negara iaitu Chan Peng Soon dan Goh Liu Ying. Menarik bukan? Jom dapatkan seunit dan daftar sekarang!

Nak tahu apa yang anda akan dapat jika membeli setiap unit peranti hebat ini? Jom tonton  video Unboxing HUAWEI Watch Fit dan HUAWEI FreeLace Pro di bawah.


Industri Seni Berduka, Sandra Dianne Meninggal Dunia

Berita sedih menyelubungi industri seni apabila penyanyi yang juga salah seorang peserta Big Stage musim ketiga, Sandra Dianne dilaporkan meninggal dunia di Hospital Putrajaya pada awal pagi tadi.

Berita sedih mengenai pemergian Sandra atau nama sebenarnya Alessandra Dianne Ampuria, 26 tahun, itu turut dikongsikan penyanyi, Sufie Rashid di laman Instagram nya.

“Selamat pulang ke rahmatullah sahabatku. Anda seorang rakan baik yang mempunyai hati yang mulia.
“Terima kasih sebab beri saya peluang untuk satu pentas dengan awak.

“Semoga awak tenang di sana. Innalillahiwainnailaihirojiun,” kata Sufie menerusi satu entri di Instagram awal pagi ini.

Sebagai info, Sufie merupakan penyanyi terakhir yang berduet dengan Sandra menerusi konsert program realiti itu beberapa minggu yang lalu.

A post shared by Sandra Dianne (@sandradianneofficial)

Rata-rakan rakan selebriti turut meluahkan rasa sedih atas perkhabaran tersebut yang mana menganggap ianya satu kehilangan besar di dalam industri biarpun baru sahaja membuat kemunculan semula selepas bertapak sejak tahun 2014.

A post shared by Dayang Nurfaizah (@dayangsayangkamu)

Terdahulu, Sandra dilaporkan terlibat dalam satu kemalangan jalan raya di Lebuhraya Damansara Puchong (LDP) pada Sabtu minggu lalu ketika penyanyi kelahiran Sabah ini sedang menuju ke Pusat Konvensyen Antarabangsa Putrajaya (PICC) untuk menjalani sesi latihan penuh konsert minggu keempat. Dalam konsert minggu keempat bertemakan Baby Bash, Sandra yang ditugaskan untuk membawa lagu asal Ella berjudul Nuri telah dikecualikan oleh pihak Astro daripada disingkirkan malah elaunnya turut diteruskan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengejutkan! Aaron Carter Kini Bergelar Pelakon Porno

Bercakap mengenai adik beradik Carter, semestinya nama Nick Carter dan Aaron Carter bermain di fikiran apatah lagi kedua-duanya cukup popular sehingga ke hari ini.

Jika Nick Carter dikenali menerusi Backstreet Boys, adiknya pula iaitu Aaron lebih dikenali menerusi beberapa lagu single nya selain turut tampil hangat dengan beberapa kontroversi termasuklah identiti seksual nya yang dikatakan sebagai biseksual. Terbaru, Aaron mengejutkan peminat apabila dia dikhabarkan telah memulakan kerjaya sebagai seorang pelakon filem porno.

Dikhabarkan, dalam video pertama Aaron di laman pornografi CamSoda, dia akan memaparkan aksi masturbasi dirinya secara langsung dan turut mempromosikan ‘teaser’ tersebut di laman Twitter.

Biarpun begitu, bagi sesetengah peminat ianya bukanlah satu khabar berita mengejutkan kerana tunangnya iaitu Melanie Martin terlebih dahulu menceburi bidang kerjaya sebagai seorang pelakon porno.


“Dia Asyik Pakai Putih”- Sufie Rashid Dedah Tanda Pemergian Sandra Dianne

Berita mengenai pemergian Allahyarhamah Sandra Dianne,26 awal pagi tadi ternyata mengejutkan ramai peminat dan rakan selebriti. Pergi dalam usia yang muda, Sandra sebelum ini dilaporkan terlibat dalam satu kemalangan jalan raya di Lebuhraya Damansara Puchong (LDP) pada Sabtu minggu lalu ketika penyanyi kelahiran Sabah ini sedang menuju ke Pusat Konvensyen Antarabangsa Putrajaya (PICC) untuk menjalani sesi latihan penuh konsert minggu keempat.

Dalam pada itu, Sufie Rashid yang merupakan penyanyi terakhir bekerjasama dengan Allahyarhamah, mendedahkan beberapa tanda-tanda terakhir yang secara tak sedar telah ditunjukkan oleh pelantun Hey Kau sebelum ini.

Menurut Sufie ketika menerusi temubualnya bersama HotFM, di sesi latihan persembahan terakhir Sandra, wajahnya kelihatan cukup berseri malah turut menggayakan serba putih.

“Bila fikirkan balik, masa latihan dengan hari kejadian kita ada masa tiga hari dan dia asyik pakai putih. Baju sweater daripada bawah sampai ke atas serta dengan beg putih. Time itu tak ada pula terfikir apa, cuma saya macam pelik. Muka dia sangat glowing dan orangnya pula cheerful”- dedahnya.

Tidak memikirkan sebarang perkara yang pelik, jelas Sufie lagi Sandra turut berpesan kepada beberapa rakannya untuk menjaga diri kerana tidak tahu bilakah akan bertemu lagi kelak.

“Dia macam pesan dekat orang ‘okay tak tahu bila nak jumpa kau lagi, tapi kau jaga diri’. Saya tak terfikirkan pun tapi bila jadi tak sangka itu adalah kali terakhir kami berjumpa” – kata Sufie.

Hari ini, industri seni kehilangan seorang bintang yang cukup berbakat besar dan lunak suaranya pasti akan dirindui oleh semua peminat dan kenalan. Salam takziah dari kami di Murai.my untuk keluarga Allahyarhamah Sandra atau nama sebenarnya Alessandra Dianne Ampuria. Al-Fatihah (dibaca).


Unik! Lihat 5 Cawangan Restoran KFC Paling ‘Rare’ di Malaysia

Siapa saja yang tak tahu dengan restoran dengan menu ayam goreng KFC.  Mana-mana saja kita pergi diseluruh Malaysia, pasti ada restoran KFC. Kalau anda nak tahu, di Malaysia, KFC telah beroperasi selama 47 tahun sejak pembukaan restoran pertamanya pada tahun 1973  di Jalan Tunku Abdul Rahman, Kuala Lumpur.

Kini KFC mempunyai beratus-ratus cawangan, namun setiap cawangan mempunyai keunikannya tersendiri. Ada yang tepi laut, malah ada yang terletak di pinggir tasik. Berikut adalah restoran-restoran KFC menarik di Malaysia yang boleh anda lawati:

Sebuah bangunan warisan dengan senibina kolonial yang cantik.

Restoran ini terletak betul-betul di tepi pantai, menarik bukan? Anda boleh bersama-sama keluarga memancing sambil menjamu makan ayam goreng KFC.

Nikmati bunyi desiran ombak yang menghempas pantai atau saksikan matahari terbenam ketika menjamu juadah.

Selami keindahan alam penuh kehijauan yang luas mata memandang.

Restoran mesra alam pertama yang diiktiraf dengan Pensijilan Hijau daripada pihak tempatan dan antarabangsa.

Menemani rakyat Malaysia ketika cuti-cuti Malaysia, KFC telah melancarkan kombo Cheezy Cheezy Malaysia yang mengetengahkan makanan sampingan kegemaran rakyat Malaysia.

Cheezy Wedges dan ‘add-on’ istimewa buat waktu terhad iaitu Bebola Durian yang diperbuat daripada 100% Durian D24 premium asli. Promosi ini boleh didapati di seluruh 740 restoran KFC di Malaysia, jadi ketika anda sedang cuti-cuti Malaysia, restoran KFC sedia untuk menjamu anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sayangnya Nak makan! Ini Hasil Seni Roti Bakar Artis Dari Jepun Semasa Kuarantin

Sewaktu Perintah Kawalan Pergerakan (PKP) dikuatkuasakan di negara kita, Ramai di antara kita menghabiskan masa mencuba benda baru di rumah seperti membuat dalgona coffee, mencuba resepi-resepi baharu, dan sebagainya. Tetapi ianya agak berbeza di Jepun, apabila seorang artist Jepun bernama Manami Sasaki yang telah menemui hobi baru semasa kuarantin iaitu toast art atau seni roti bakar. Anda sudah tentu rasa tidak sabar ingin melihat hasil seni roti bakar beliau bukan? Stay tune guys!

A post shared by MANAMI SASAKI / sasamana (@sasamana1204)

Menurut laman VOUGE, Sasaki menyatakan bahawa roti adalah makanan yang beliau makan setiap hari sejak lahir, jadi mengekspresikannya pada roti bakar adalah satu perkembangan semula jadi.

Sasaki menyatakan bahawa sebilangan besar subjek yang beliau lukis pada roti berasal dari budaya Jepun. Oleh kerana 80 peratus pengikutnya di laman Instagram adalah antarabangsa, Sasaki terdorong untuk memperkenalkan budaya Jepun.

Setiap seni roti bakar yang dilakukannya, memerlukan masa sekitar tiga jam untuk dilakukan dari proses awal sehingga akhir. Setelah memikirkan konsep yang ingin dilakukan, Sasaki akan berjalan ke pasar raya untuk membeli bahan-bahan yang diperlukan.

Beliau akan memastikan setiap karya yang dihasilkan rasa sangat sedap. Manami Sasaki menyatakan bahawa jika beliau tidak memikirkan sesuatu konsep, beliau akan merasakan waktu sarapannya sangat mengecewakan. Hal ini akan membuatkan beliau akan sentiasa berfikir konsep yang diinginkan pada seni roti bakar.


Selain Mencegah Alzheimer, Ini 5 Kelebihan Beras Basmathi Yang Ramai Tak Tahu

Pemilihan beras yang baik dalam masakan sering diabaikan kita semua. Kadangkala ada yang beranggapan cukup untuk mengenyangkan perut sudah memadai. Tapi tahukan anda bahawa pemilihan beras yang bagus dapat membantu prestasi kesihatan.

Salah satu beras yang bagus untuk di makan adalah beras basmathi dan berikut adalah 5 sebab kenapa anda mesti memilih beras basmathi dalam menu harian.

Salah satu kebaikan beras basmathi adalah menurunkan tekanan darah tinggi. Kandungan potassium dan magnesium yang ada dalam beras ini dapat membantu dalam menurunkan tekanan darah tinggi terutamanya bagi yang menjadikan beras basmathi sebagai rutin harian.

Kandungan tiamin yang terdapat dalam beras basmathi membantu dalam meningkatkan daya ingatan dan konsentrasi bagi seseorang individu. Hal ini sekaligus menunjukkan bahawa beras basmathi bagus untuk kesihatan otak sekaligus dapat mencegah penyakit Alzheimer dan demensia.

Selain membantu dalam kesihatan otak, beras basmathi juga bagus untuk kesihatan jantung. Ini kerana kandungan lemak tepu yang terdapat dalam beras seperti ini lebih rendah berbanding beras-beras biasa.

Kandungan serat larut yang terdapat dalam beras basmathi sudah tentu dapat membantu dalam sistem pencernaan. Ini kerana serat yang terkandung dalam beras basmathi dapat menolong dalam pembersihan usus sekaligus mengatasi masalah sembelit.

Kandungan serat yang terdapat dalam beras basmathi lebih dari 20% berbanding beras biasa. Dengan tingginya kandungan serat, ia dapat membantu mencegah pengaktifan sel kanser . Jika anda mengambil beras basmathi secara rutin, ia dapat membantu mengurangkan risiko kanser, terutamanya kanser payu dara dan usus.

Jadi mungkin kita boleh bertukar kepada beras ini dalam masakan harian untuk menjaga kesihatan tubuh. Dah tahu jenis beras, mungkin anda boleh belajar cara untuk elak nasi mudah basi dan tahan lama pula.


Tips Pemilihan Papan Pemotong Dan Cara Menjaganya Dengan Betul

Papan pemotong merupakan alatan wajib yang perlu ada di dapur. Di pasaran, pelbagai jenis papan pemotong dengan reka bentuk dan juga bahan papan pemotong yang dijual. Berikut adalah tip pemilihan papan pemotong dan cara menjaganya dengan betul menurut halaman Rasa.

Terdapat pelbagai jenis papan pemotong, ada yang diperbuat daripada kayu, plastik, silikon dan juga sebagainya. Sebaiknya pilihlah papan pemotong yang diperbuat daripada plastik kerana ianya lebih murah, ringan dan senang untuk dijaga.

Pastikan anda mempunyai papan pemotong yang berbeza untuk setiap bahan di dapur. Asingkan mengikut bahan kering dan juga bahan basah. Ini kerana jika anda tidak mengasingkan papan pemotong, ini dapat mencegah daripada berlakunya peralihan bakteria dari satu bahan ke bahan yang lain lebih tinggi.

Menurut halaman Rasa, setelah menggunakan papan pemotong, pastikan membasuh dan mencucinya dengan betul sejurus sahaja menggunakannya. Bersihkan dengan air panas ataupun air bersih bersama sabun, bilas dan keringkan.

Elakkan papan pemotong daripada menjadi hitam dan haus. Jika perkara ini berlaku, ini menunjukkan bahawa papan pemotong anda telah sampai tempoh luput dan perlu diganti. Sebaiknya selalu menggantikan papan pemotong kerana bakteria mudah merebak melalui papan pemotong.

Jadi untuk menjaga kebersihan makanan anda, pastikan penjagaan papan pemotong adalah perkara paling utama yang perlu dititikberatkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hati-Hati! 5 Negara Yang Melarang Ambil Gambar Sesuka Hati

Melancong ke negara orang merupakan pengalaman yang pasti memberikan keseronokkan apabila dapat melihat sendiri budaya dan kehidupan negara asing. Kadangkala salah satu cara untuk mengabadikan kenangan adalah dengan menangkap gambar.

Tahukah anda, terdapat 5 negara yang melarang gambar diambil sesuka hati dan ini adalah antara negaranya.

Korea Utara adalah negara yang sangat ketat dari segi peraturan dan undang-undang. Jika anda ke sini, segala tindak tanduk anda akan diperhatikan. Kesalahan mengambil gambar sesuka hati boleh menyebabkan anda diheret ke penjara.

Menurut DubaiOFW.com, di UAE terdapat beberapa perkara yang perlu di ambil kira jika ingin mengambil gambar sekitarnya. Antaranya mengambil gambar dan membuat hantaran ke sosial media tanpa kebenaran, mengambil gambar struktur bangunan seperti istana, bangunan kerajaan dan sebagainya. Tindakan ini juga akan menyebabkan anda akan dikenakan tindakan undang-undang.

England antara tempat idaman untuk pergi melancong. Dengan struktur yang menarik dan suasana yang ‘instagramable’, pasti semua lokasi kita mahu abadikan dalam gambar. Tapi jika anda ingin mengambil gambar di Trafalgar Square dan Parliament Square, anda perlu mendapat kebenaran daripada Datuk Bandar London terlebih dahulu.

Masyarakat di Jepun percaya bahaya mengambil gambar kuil atau patung-patung secara sesuka hati dapat menganggu semangat patung tersebut. Jadi mengambil gambar seperti ini adalah dilarang sama sekali.

Sama seperti UAE, Korea Selatan juga turut sensitif mengenai budaya dan rakyat mereka. Di sana, jika anda mengambil gambar gadis tanpa persetujuan mereka, ini merupakan kesalahan besar dan dianggap sebagai kesalahan yang serius.

Jadi untuk anda yang bercadang untuk ke negara di atas, perlulah berhati-hati ketika mengambil gambar. Jangan dek kerana sekeping gambar, percutian anda terganggu.


Jom Rasa Pengalaman Menaiki ‘Sleeper Train’ Di Malaysia

Perjalanan yang mengambil masa lebih dari lima jam kadangkala boleh memenatkan dan membosankan. Jadi untuk anda yang ingin mencuba pengalaman baru dengan menaiki kereta api, anda boleh mencuba ‘sleeper train’ kerana kereta api seperti ini ada menyediakan kemudahan tempat tidur dan pasti tidak membosankan dan menjanjikan pemandangan yang memuaskan.

Menurut perkongsian Azreen Yunus, menaiki kereta api yang dikenali sebagai The Jungle Train seperti ini merupakan pengalaman baru baginya dan ini merupakan salah satu alternatif bagi anda yang ingin mencuba pengalaman menaiki ‘sleeper train’ seperti di negara luar.

Perjalanan yang mengambil masa kira-kira 12 jam ini pasti tidak membosankan kerana anda akan disajikan dengan pemandangan hutan dan gunung ganang yang sangat mengasyikkan. Bukan itu saja, kereta api ini akan merentas 4 negeri dalam tempoh 12 jam tersebut. Menarik!

Kereta api ini terbahagi kepada tiga bahagian iaitu first and second class untuk yang berkatil dan third class untuk kerusi ekonomi. Selain katil persendirian, kereta api ini juga menyediakan kemudahan yang lengkap seperti tandas dan kafe untuk anda chill dan mengisi perut.

Apa yang dikongsikan oleh Azreen Yunus, bagi anda yang ingin mencuba, perlu diingat bahawa perjalanan ‘sleeper train’ ini hanyalah terdapat untuk perjalanan ke Pantai Timur sahaja. Anda boleh membeli tiket hanya di laman sesawang KTM Berhad, dan pilih destinasi tujuan anda.

Seperti yang dinyatakan di atas, perjalanan ini hanyalah untuk ke arah pantai timur sahaja. Bagi perjalanan ke utara, hanya kereta api ETS sahaja disediakan. Alternatif lain, anda boleh menaiki ETS dari KL Sentral ke Gemas, Negeri Sembilan dan tukar ke Kereta Api Pantai Timur ataupun menaiki bus ke Kuala Lipis atau Kluang dan menukar kepada kereta api ini.

Jadi apa lagi, jom cuba pengalaman menaiki ‘sleeper train’ dengan menghayati keindahan Malaysia!


Tiada Tepukan, Hanya Air Mata Mengalir Di Konsert Tribute Sandra Dianne

Suasana pilu dan penuh sayu menyelubungi dewan di Putrajaya International Convention Centre (PICC) Putrajaya apabila pelbagai perkongsian dibuat bagi mengenang perjalanan seni dan kenangan bersama salah seorang peserta Big Stage 2020, Allahyarhamah Sandra Dianne,26 sebelum menghembuskan nafas terakhirnya pada Jumaat lalu.

Konsert minggu kelima yang dijadualkan berlangsung di PICC telah ditukar kepada Konsert Tribute #SandraDalamKenangan. Pelbagai perkongsian suka duka rakan-rakan seperjuangan telah dikongsi termasuk menjemput beberapa penyanyi yang bersahabat baik dengan Allahyarham seperti Neeta, Wani Kayrie dan Sufi Rashid.

Bukan sahaja tiada tepukan sepanjang konsert berlangsung bagi menghormati pemergian Allahyarhamah, malah beberapa klip video dan foto pelantun Hey Kau ini telah dikongsi di skrin besar sekaligus membuatkan kebanyakan mereka yang hadir di PICC mengalirkan air mata.

Buat pertama kalinya juga, penonton dan jemputan di konsert itu menyaksikan pengacara Big Stage 2020, Alif Satar dan Sherry Alhadad gagal menahan perasaan sebak apabila mendengar lagu terbaharu Allahyarhamah Sandra berjudul Tulus telah didendangkan oleh Neeta sendiri.

Trending di laman Twitter, rata-rata peminat dan warganet turut terkesan menonton pelbagai singkapan dalam malam tribute serta mendoakan roh Allahyarhamah ditempatkan di kalangan orang yang beriman. Membuat persembahan pada malam itu, juri tetap iaitu Dayang Nurfaizah dan Faizal Tahir membuka serta menutup tirai malam #SandraDalamKenangan dengan lagu dendangan masing-masing.

Terdahulu, pada Jumaat 11 September 2020 Sandra atau nama sebenarnya Alessandra Dianne Ampuria menghembuskan nafasnya yang terakhir pada jam 1 pagi setelah beberapa hari bertarung nyawa akibat kemalangan ketika dalam perjalanan ke PICC bagi menjalani latihan konsert minggu keempat. Jenazah Allahyarhamah telah selamat disemadikan di Tanah Perkuburan Islam Kampung Kauluan, Sabah sekitar jam 5.45 petang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Chris Evans Tak Sengaja Kongsi Gambar Alat Sulit Sendiri?

Sejak semalam di laman Twitter trending di seluruh dunia apabila pelakon yang terkenal dengan watak Captain America, Chris Evans dikatakan secara tidak sengaja berkongsi foto suntingan galeri album nya yang mana turut kelihatan gambar kemaluan seorang lelaki dipercayai dirinya.

Foto tersebut telah dikongsi Evans di laman Insta Story nya bagi menunjukkan galeri album telefon bimbitnya namun barangkali pelakon itu tidak menyedari terdapat beberapa gambar peribadi turut kelihatan di dalam suntingan tersebut sekaligus menjadi bual bicara hangat warganet.

Bagaimanapun, foto tersebut telah pun dipadam beberapa saat kemudian. Rata-rata beranggapan bahawa tindakan Evans itu tidak disengajakan dan berharap ianya tidak menjadi bahan jenaka warganet kerana menurut rekod dia pernah mempunyai pengalaman penyakit kemurungan dan peminat enggan ianya terjadi sekali lagi atau menjejaskan kariernya.


‘Pak Andak’ 7 Hari Mencintaiku 2 Meninggal Dunia

Industri seni sekali lagi dikejutkan dengan khabar berita yang menyedihkan yang mana pelakon veteran Idris Mat Diah, dilaporkan meninggal dunia awal pagi tadi.

Menerusi perkongsian media tempatan, Allahyarham Idris atau nama sebenarnya Mohd. Idris Mohd. Diah, 61 tidak sedarkan diri sekitar jam 2 pagi. Namun ketika pasukan perubatan tiba di rumahnya bagi memberi rawatan, mereka telah mengesahkan Allahyarham telah pun meninggal dunia pada jam 2.30 pagi.

Idris yang popular dengan watak Pak Andak dalam drama 7 Hari Mencintaiku merupakan antara pelakon veteran yang masih aktif berlakon sejak 1990-an. Selain drama yang mencetuskan fenomena itu, Idris yang sinonim dengan watak sebagai bapa dan datuk itu turut membintangi beberapa drama popular lain seperti Cucu Tauke Beras, Menantu Bilal, Andainya Takdir, Zahir Tak Terucap dan banyak lagi.

Difahamkan, jenazah arwah akan dikebumikan di Tanah Perkuburan Islam Bukit Lagong, Kepong, sebelum Zuhur hari ini.


Qody Kongsi Kenangan Tatap Kali Terakhir Wajah Sandra Dianne

Pemergian Allahyarhamah Sandra Dianne ternyata memberi kesan buat rakan-rakan seperjuangan di dalam Big Stage 2020.

Perkara itu didedahkan sendiri oleh salah seorang daripada mereka Qody Rany yang mana sehingga ke hari ini masih terkejut dan seakan tak percaya dengan khabar berita tersebut.

Menganggap Sandra sebagai rakan yang cukup periang, akui Qody tersimpan pelbagai kenangan bersama. Qody ketika ditemui Murai.my berkata dia dan rakan-rakan yang lain bergegas ke hospital pada awal pagi Jumaat bagi menatap wajah rakan mereka dan memberi penghormatan yang terakhir. Malah mereka juga berkesempatan untuk membaca yasin ketika berada di sana.

“Pada mulanya saya ingatkan tak dapat masuk bilik mayat.Rupa-rupanya ketika itu keluarga Arwah sudah sedia ada disitu dan memberi keizinan saya masuk. Kawan-kawan dia pun ada cakap dan berterima kasih dekat saya ‘Qody terima kasih sebab jadi kawan yang baik untuk Sandra’. Saya pun macam terkejut dan bertanyakan ‘kenapa?’ Rupa-rupanya arwah ada berkongsi pada kawan-kawan yang lain bahawa dia selesa dan gembira berkawan dengan saya. Itulah antara moment yang saya tidak akan lupa”

“Masa dapat perkhabaran dia kemalangan, saya masih tak percaya. Betul ke dia kemalangan? Saya minta gambar baru saya percaya”

“Saya buka pintu (bilik mayat), baru saya tersedar arwah dah tak ada. Bila masuk ke situ, saya lihat muka dia kelihatan begitu bersih dan dalam hati saya doakan ‘Sandra aku doakan hang moga ditempatkan bersama orang yang beriman dan ditempatkan di syurga Insyallah’. Lepas daripada itu, saya memang tak tahan dah dan ajak Fahd untuk keluar dan menangis di luar.

“Kali kedua itu, ada yang bertanyakan kepada kami sekiranya ingin masuk semula bacakan yasin. Saya terus ajak Fahd, isteri dan pengurus saya untuk sekali lagi masuk ke dalam kira-kira jam 3 pagi. Itulah kali terakhir saya tatap wajahnya sebelum pulang pada jam 5 pagi” katanya.

Ketika ditanya apakah faktor yang membuatkan dia begitu sebak ketika ditemubual oleh hos program itu, Alif Satar dan Sherry Al-Hadad,Qody berkata dia gagal menahan perasaan sebut kerana masih terkesan dengan pemergian sahabat baiknya dan tidak malu untuk menunjukkan reaksi tersebut yang telah menjadi tontonan umum.

Dalam pada itu, Qody turut meluahkan rasa syukur kerana urusan penghantaran pulang jenazah ke kampung halamannya di Sabah dipermudahkan.

“Saya cuba tahan. Saya ingatkan hanya sebak pada awal bercakap tetapi saya sendiri pun tak tahan. Tak apalah malu pun malulah saya tidak kisah dah”

“kami tahu flight penghantaran pulang jenazah adalah pada jam 3 petang namun Alhamdulillah ianya dipermudahkan kerana pukul 11 macam itu dia(jenazah) sudah berada dalam flight” dedahnya lagi.

Selain Qody, hampir kesemua peserta Big Stage 2020 turut membuat persembahan di dalam malam tribute #SandraDalamKenangan. Malah juri tetap, Dayang Nurfaizah dan Faizal Tahir serta beberapa rakan seperjuangan Sandra seperti Wani Kayrie, Neeta dan Sufie Rashid juga diundang mendendangkan lagu ‘tribute’ buat Allahyarhamah Sandra atau nama sebenarnya Alessandra Dianne Ampuria yang menghembuskan nafasnya yang terakhir pada 11 September 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Biarkan Ia Berlalu”- Ajai Dedah Buatkan Lagu Sandra Dianne

Penyanyi dan komposer Ajai mendedahkan sebenarnya dia sudah menyiapkan sebuah lagu buat Allahyarhamah Sandra Dianne sejak tahun lalu.

Bagaimanapun menurut Ajai atau nama sebenarnya Mohd Faizal Maas, 44, lagu tersebut mengalami sedikit kekangan untuk meneruskannya memandangkan syarikat pengurusan Sandra telah bertukar. Meskipun begitu, Ajai berkata biarpun lagu tersebut sudah siap dan Sandra juga telah pergi buat selama-lamanya, dia sama sekali tidak akan memberi lagu tersebut kepada orang lain.

“Ianya adalah lagu balada. Kita dah setuju sebelum ini namun terpaksa dibatalkan kerana pihak pengurusan Sandra bertukar. Tapi lagu itu saya tak akan bagi dekat orang lain kerana bila saya buat ianya adalah custom made untuk penyanyi itu. Jadi saya akan terus simpan lagu ini” kata Ajai kepada Murai.my.

Dedah Ajai, ini kerana dia percaya suara Allahyarhamah mempunyai ton yang unik dan tersendiri dan lagu berentak balada tersebut juga dicipta khas mengikut gayanya. Dalam pada itu, Ajai juga tidak menyangka judul lagu dibincangkan bersama yang diberi sebagai ‘Biarlah Ia Berlalu’ seolah-olah seperti petanda mengenai pemergian penyanyi berusia 26 tahun itu.

“Ada working title, Biarkan Ia Berlalu. Saya macam terfikir title itu pun seperti menggambarkan situasi yang betul,biarkan berlalu.

Cuma saya tak ada rezeki nak record dengan dia. Arwah ada keunikan tone dan tak semua lagu boleh ngam dengan dia.Kita kena custom made untuk dia dan kena betul-betul ikut tone dia. Kelebihan saya sebab saya dah dengar suara dia ketika turut sama terlibat dalam sebuah program realiti suatu ketika dahulu. Itulah Allah lebih menyayangi dia.

Saya nak pesan kepada peserta lain untuk lebih cekal. Jangan jadikan alasan ini membuatkan kamu tidak boleh move on terutamanya jangan menangis ketika bertanding. Itu akan menjejaskan markah anda” pesan Ajai.

Ajai ditemui Murai.my ketika sidang media usai konsert Big Stage tribute #SandraDalamKenangan yang diadakan di Pusat Konvensyen Antarabangsa Putrajaya (PICC), Putrajaya pada malam, Ahad. Sebagai info, lapan orang peserta Big Stage 2020 yang tinggal iaitu Usop, Azzam Sham, Qody Rani, Fadh Majid, Nana Sheme, Farisha Iris, Dr Hafiz Zainal dan Dinie Rashid secara automatik layak bertanding ke minggu suku akhir pada Ahad depan.


HP Inc. Tawarkan Pelan Ansuran PC Mampu Milik Kepada PKS

HP Inc. Malaysia melancarkan HP for Business, sebuah platform khusus untuk perusahaan kecil dan sederhana (PKS) demi mengukuhkan lagi masa depan ekonomi negara. Bagi menyokong keperluan pendigitalan PKS sebagai usaha memulihkan semula perniagaan mereka, HP for Business menawarkan pelan ansuran teknologi bulanan hanya dari RM85.50 selama tiga bulan pada Oktober* ini.

Pelan daripada HP ini dapat membantu PKS Malaysia meningkatkan keselamatan, produktiviti dan mobiliti mereka dengan rangkaian PC untuk perniagaan HP. Ia turut disertakan dengan perkhidmatan perisian berasaskan awan bersepadu percuma selama 12 bulan oleh Deskara bagi membantu PKS menguruskan operasi perniagaan termasuk penyediaan invois, perakaunan, pelaporan kewangan, jualan dan pengenalpastian dan pengesanan pelanggan, serta pengurusan perbelanjaan, cuti dan gaji kakitangan.

PKS adakah pemacu utama pertumbuhan ekonomi dan pekerjaan di Malaysia, mewakili 98.5% perniagaan yang ditubuhkan di Malaysia, menyediakan pekerjaan untuk 70% tenaga kerja Malaysia. Menurut Laporan Tinjauan PKS Asia Pasifik (APAC) HP, 46% PKS yang disoal selidik menjangkakan penyusutan pertumbuhan pasca COVID. Walau bagaimanapun, lebih 50% PKS menjangkakan mereka bukan sahaja mampu bertahan tetapi sebaliknya mengembangkan lagi perniagaan, pasca pandemik, dan sedang mencari sokongan serta bimbingan yang sangat diperlukan bagi memulihkan semula kelangsungan perniagaan mereka menerusi penggunaan digital dan transformasi model perniagaan sedia ada.

HP Malaysia sentiasa menyokong usaha transformasi digital PKS menerusi HP for Business, sebagai platform yang menyediakan sumber, keupayaan dan ilmu pengetahuan, serta inovasi teknologi dengan pembiayaan yang fleksibel. Selain daripada itu, HP for Business turut menawarkan webinar perniagaan percuma di mana PKS tempatan boleh mendapatkan nasihat daripada pakar-pakar industri mengenai pelbagai topik seperti kemapanan perniagaan, kecekapan kos, ekonomi digital dan keselamatan.

Di dalam era transformasi digital ini, hampir 60% PKS di seluruh APAC melihat pendigitalan sebagai satu kemahiran penting bukan sahaja untuk bertahan tetapi untuk mengembangkan perniagaan pasca pandemik. Di Malaysia, pendapat sama turut disuarakan oleh lebih 65% PKS tempatan untuk meningkatkan lagi produktiviti, kecekapan, keselamatan dan mobiliti perniagaan bagi menyokong fleksibiliti kewangan dan pertumbuhan perniagaan dalam jangka panjang.

Tenaga kerja PKS hari ini memerlukan kolaborasi teknologi, berkuasa dan selamat yang dapat meningkatkan lagi produktiviti dan kemahiran perniagaan mereka. Mereka juga mahukan ekosistem produk dan perkhidmatan serta ilmu pengetahuan dan kepakaran yang dapat menangani keperluan perniagaan mereka yang lebih luas melangkaui teknologi. Di HP, kami sentiasa komited dalam menyokong transformasi digital Malaysia menerusi inisiatif seperti HP for Business yang menawarkan bimbingan, sumber dan keupayaan termasuk Pelan Ansuran HP for Business bagi memberikan fleksibiliti kewangan kepada PKS untuk memasuki era digital.

Pelan Ansuran Teknologi HP dikuasakan oleh rangkaian komputer riba dan komputer meja perniagaan HP termasuk HP ProBook 440 G7, HP ProBook 445R G6 and HP ProDesk 400 G6.

Untuk mendapatkan maklumat lanjut mengenai pelan ansuran HP for Business dan mengetahui lokasi pengedar sah HP, sila kunjungi: reinvent.hp.com/HP-for-Business-Installment-Plan. Untuk mendapatkan maklumat lanjut mengenai produk HP for Business yang lain, sila kunjungi HP Online Store di store.hp.com/my-atau rakan kedai dalam talian terpilih termasuklah di Lazada dan Shopee.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menyedihkan… Detik-detik Terakhir Naya Rivera Sebelum Tenggelam Didedahkan

Punca kematian Naya Rivera akhirnya didedahkan. Pemeriksa Perubatan Wilayah Ventura mengeluarkan hasil autopsi lengkap Naya hampir dua bulan selepas kematiannya. Yang pasti, Naya Rivera mati akibat lemas.

Dari laporan ChannelNewsAsia, ia terungkap beberapa detik-detik sebelum Naya hilang di dalam air. Nampaknya, Naya Rivera telah menolong anaknya naik ke bot dan menjerit meminta tolong. Kakitangan perubatan juga mendedahkan tiada kaitan dengan pengambilan alkohol atau bunuh diri akibat kematiannya.

Dari laporan itu, anak lelaki Naya Rivera, Josey, memberitahu ayahnya, Ryan Dosey bahawa mereka telah menghitung ‘1, 2, 3’ sebelum akhirnya melompat ke tasik dari bot sewaan mereka pada 8 Julai 2020.

Tidak lama setelah masuk ke dalam air, Josey mengatakan ibunya menghantarnya kembali ke kapal. Setelah berjaya naik, budak lelaki berusia empat tahun itu melihat Naya Rivera meminta pertolongan dan mengangkat tangannya sebelum akhirnya hilang.

“Dia membantunya masuk ke dalam kapal dan kemudian dia mendengar (Naya) berteriak ‘tolong’ dan dia mengangkat tangannya ke udara. Dia kemudian menghilang ke dalam air,” tulis laporan penyelidikan.

Dalam laporan itu, juga dinyatakan bahawa Naya Rivera dalam keadaan sihat dan bahkan boleh dikatakan sebagai perenang yang baik.

Lelaki yang menyewa kepadanya bot tersebut mengatakan bahawa dia tidak mahu mengambil jaket keselamatan, tetapi dia tetap meletakkannya di dalam bot.

Namun, Naya mempunyai riwayat penyakit vertigo, yang semakin teruk ketika berada di perairan. Vertigo merupakan gejala dimana diri sendiri atau sekeliling terasa sedang berputar dan terjadi secara tiba-tiba.

Naya dimasukkan ke hospital kerana penyakit itu sebelum kematiannya.

Kakitangan perubatan juga mengesahkan bahawa penyebab kematian Naya Rivera masih lemas dan cara dia mati dianggap sebagai kemalangan.

Mengenai toksikologi atau bahan kimia, Pemeriksaan Perubatan Venture juga menunjukkan bahawa tahapnya rendah. Diduga bahawa dia hanya sempat minum White Claw di atas kapal.

“Rivera mempunyai kadar amfetamin rendah (Adderall, Dexedrine), diazepam, etanol dan phentermine (penekan nafsu makan) di dalam sistemnya dan juga kafein, ketika dia meninggal dunia. Kepekatan alkohol dalam darahnya adalah 0.016 dan dipercayai bahawa dia meminum White Claw ketika di kapal,”- kata laporan itu.

Pihak berkuasa juga mendedahkan barang-barang yang dijumpainya di kapal ketika Josey ditemui sendirian. Barang-barang ini termasuk telefon bimbit, jarum suntik, beberapa minuman dalam tin dan makanan.

“Telefon bimbit, jarum suntik dengan cairan merah jambu, ID, dan slip preskripsi yang mengandungi amfetamin dijumpai di dompetnya. Tiga tin 12-ons alkohol White Claw terletak dekat dengan begnya.  Terdapat beg makanan di bangku berhampiran bahagian depan kapal,”- kata laporan siasatan.

Sebelumnya, Naya Rivera dinyatakan hilang ketika menaiki bot dengan anaknya di Lake Piru, California pada 8 Julai 2020. Pada masa itu, para petugas merasa curiga kerana Naya tidak mengembalikan kapal yang disewanya di luar jadual yang dipersetujui. Ketika dikesan, pegawai mendapati Josey tidur sendirian di atas bot.

Mayat bintang Glee hanya ditemui di timur laut berhampiran permukaan air dengan kedalaman air antara 35 dan 60 meter setelah lima hari tepat pada hari Isnin pagi, 13 Julai 2020. Dua minggu selepas kematiannya, pada 24 Julai 2020, Naya dikebumikan di Forest Lawn Memorial Park, Los Angeles. Dia dikebumikan di kompleks pengebumian selebriti Hollywood seperti Nipsey Hussle, Liberace dan Paul Walker.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Pembantu Peribadi Aliff Syukri ‘Songlap’ Duit Pelanggan?

Baru-baru ini di laman Twitter, hangat memperkatakan mengenai bekas pembantu peribadi (PA) usahawan kosmetik popular Dato Seri Aliff Syukri yang dikenali sebagai Iqbal.

Menerusi satu pendedahan yang dibuat, Iqbal atau nama sebenarnya Muhamad Iqbal Bin Mohd Sani bersama seorang wanita dipercayai isterinya, Intan Nurulhaleda dikatakan telah menipu ramai pelanggan yang membeli pakej pelancongan sebuah hotel terkemuka di Negeri Sembilan.

Pendedahan itu dibuat sendiri oleh bekas ejen nya yang dikenali sebagai @amalinahafizah yang turut memohon maaf kerana tidak menyangka syarikat I&I Paradise Venture mempunyai masalah.

Menurutnya semua urusan pembayaran pelanggannya telah dimasukkan terus ke syarikat itu sekaligus menafikan dia turut mengambil wang pelanggan.

“Saya dengan ini memohon maaf. Saya juga ada promote percutian Lexis Hibiscus under I&I Paradise Venture. Saya sendiri pergi under I&I Paradise tapi tak ada masalah”

“Semua transaction customer terus ke I&I Paradise. Saya tak ambik satu sen duit customer”

Dedahnya lagi, bukan dirinya dan pelanggan telah ditipu malah beberapa ejen lain turut mengalami nasib yang sama. Lebih menyedihkan, mangsa-mangsa juga terdiri daripada para petugas barisan hadapan (frontliner) yang telah membeli pakej tersebut.

“Agent lain juga sales 800K 300K juga tertipu dengan Intan & Iqbal.

Hampir 60 doktor dan nurse Hospital Sungai Buloh dari barisan hadapan juga tertipu dengan percutian ini.

Saya minta tolong viralkan sehingga 2 orang scammer ini di jumpai”

Lantaran itu,alamat terakhir serta nombor kad pengenalan milik Iqbal dan Intan telah dikongsi di media sosial memandangkan ramai mangsa sedang mencari mereka bagi menuntut penjelasan sebenar.

Dalam pendedahan lain, terdapat seorang pengguna memberitahu bahawa sebelum ini pelanggan-pelanggannya tidak mempunyai sebarang masalah dalam membuat tempahan di hotel tersebut.

Namun, dia tidak menyangka sejak minggu lalu timbul pula isu ini sehingga Iqbal gagal dihubungi. Menerusi carian Murai.my di laman Instagram turut mendapati bahawa akaun Instagram Iqbal telah dinyahaktif.


realme 7 & realme 7 Pro Lulus Persijilan TÜV Rheinland, Ini Penjelasannya Yang Anda Perlu Tahu!

Nampaknya realme terus berkembang untuk menyediakan produk yang lebih letup pada setiap sirinya. Macam biasalah, setiap siri realme selalunya berjaya membuatkan anak muda di seluruh Malaysia ingin tahu tentang trendsetting teknologi dan reka bentuk yang ditawarkan.

Ya! Berita baik buat realme fan,  realme 7 dan realme 7 Pro akan dilancarkan secara rasmi pada 24 September 2020. Sama seperti sebelum ini, kali ini realme akan melancarkan peranti baru mereka menerusi dalam talian (live streaming) di Facebook rasmi realme pada jam 12 tengahari.

Dalam beberapa spesifikasi yang dibocorkan mengenai realme 7 dan realme 7 Pro , kami tertarik dengan salah satu kelebihan realme 7 dan realme 7 Pro yang satu ini. Kedua-duanya merupakan smartphone yang pertama lulus dari TÜV Rheinland, Smartphone Reliability Verification.

Mungkin ramai yang tak tahu pasal TÜV Rheinland. Ia adalah pengesahan atau sijil yang menyatakan bahawa realme 7 dan realme 7 Pro telah lulus melalui beberapa ujian.  Ujian tersebut merangkumi 22 ujian ketahanan utama dan 38 ujian kecil senario ekstrem.

TÜV Rheinland ini adalah sebuah badan pensijilan teknologi dari Jerman yang mengesahkan standard keselamatan dan kelayakan untuk produk, sistem pengurusan dan proses pembuatan.

Selain itu, pentingnya sijil ini bagi memastikan kualiti produk dan melindungi keselamatan pengguna. Mana tidaknya, sebelum ini banyak saja kes yang kita dengar telefon pintar meletup lah, terbakar di tangan lah, memang menakutkan. Jadi pengguna tidak perlu risau dan merasa ragu-ragu tentang keselamatan ketika menggunakannya.

Sijil ini akan menekankan kepada tiga senario penggunaan iaitu penggunaan harian, kebolehpercayaan komponen, dan persekitaran yang ekstrim. Pengesahan ini memastikan bahawa telefon pintar realme bukan sahaja lebih baik digunakan, tetapi juga lebih tahan lama.

Nak tahu apa beza realme 7 dan realme 7 Pro ? Secara ringkasnya, realme 7 memiliki skrin IPS berukuran 6.5 inci Full HD + 1080 x 2400 piksel. Refresh rate-nya berada di angka 90Hz, sementara touch sampling rate-nya mencapai 120Hz.

Chipset yang akan digunakan realme 7 adalah MediaTek Helio G95. Bateri yang digunakan mempunyai kapasiti 5,000 mAh.

Sementara itu, realme 7 Pro hadir dengan skrin berukuran lebih kecil 6.4 inci. Spesifikasinya masih sama dengan realme 7.

Chipset yang digunakan oleh realme 7 Pro juga berbeza dengan realme 7. realme 7 Pro menggunakan chipset Qualcomm Snapdragon 720G.

Perbezaan lainnya dari realme 7 dan realme 7 Pro adalah kapasiti baterinya. realme 7 memiliki bateri sebesar 5,000mAH sedangkan realme 7 Pro hanya 4,500mAh. Jadi mana satu pilihan anda, sama-sama kita nantikan hari pelancarannya pada 24 September ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wonder Woman Tunda Lagi, DC Buat Kejutan Dalam Filem The Flash

Peminat sekali lagi kecewa apabila pihak Warner Bros. mengumumkan filem yang juga sekual ,Wonder Woman 1984 (WW84) sekali lagi ditangguhkan tayangannya.

Filem yang sudah beberapa kali ditangguhkan tarikh tayangannya dikhabarkan bakal ditayangkan pada 2 Oktober ini. Namun ketika beberapa minggu sahaja lagi tarikh tersebut dinanti-nantikan, pihak produksi mengambil langkah terakhir dengan menangguhkannya pada 25 Disember 2020. Keputusan itu dibuat disebabkan penularan wabak COVID-19 di seluruh dunia yang sehingga ke hari ini mencatat penambahan angka mangsa nya.

Dalam perkembangan lain, pengarah filem The Flash iaitu Barbara Muschietti memberi petunjuk bahawa filem yang bakal ditayangkan pada tahun 2022 ini bakal memulakan semula ‘DC Extended Universe’ tanpa melupakan segala-galanya yang asal.

Filem solo The Flash ini juga menyaksikan Ezra Miller dikekalkan sebagai adiwira itu dan Barbara sendiri menjanjikan ianya bakal menjadi sebuah filem yang cukup menarik dan epik. Bukan sahaja bakal memperlihatkan Ben Affleck sebagai Batman, dengan kebolehan yang dimiliki oleh The Flash, filem ini juga akan menampilkan lebih banyak watak DC kelak.


Ade Firman Hakim Meninggal Dunia Kerana COVID-19?

Pada Isnin lalu, industri perfileman Indonesia menerima khabar duka apabila pelakon Ade Firman Hakim telah meninggal dunia setelah dimasukkan ke hospital sejak minggu lalu.

Ade yang juga dikenali sebagai Raja Filem Televisyen (FTV) menerusi lakonannya meninggal dunia di Hospital Tarakan, Gambir, Jakarta pada jam 5.20 petang. Terdahulu, Allahyarham dimasukkan ke hospital setelah dikhuatiri dijangkiti wabak COVID-19.

Biarpun keputusan ujian Allahyarham belum dikeluarkan secara rasmi, namun menurut adiknya, Dai Tirta ahli keluarga akan mengebumikan jenazah pelakon itu di PU Tegal Alur mengikut protokol COVID-19.

“Mengikuti protokol Covid-19, di Tegal Alur. Saya meminta mendoakan yang terbaik buatnya serta maafkan kesilapan Allahyarham” Ujar Dai.

Dalam pada itu, Dai turut mendedahkan pada minggu lalu keadaan kesihatan abangnya semakin merosot namun masih boleh memegang telefon bimbit dan menghubungi rakan-rakan. Pelakon yang berusia 32 tahun itu popular menerusi filem Bebek Belur, Soekarno: Indonesia Merdeka, Midnight Show, Kalam Kalam Langit dan banyak lagi.


“Saya Akan Saman Kamu”- Ibu Sandra Dianne Dituduh Cabut Alat Bantuan Pernafasan

Belum pun reda kesedihan yang menyelubungi keluarga Allahyarhamah Sandra Dianne, ibunya sekali lagi menerima ujian apabila dituduh oleh seorang netizen mengenai keadaan arwah ketika sedang dirawat di Unit Rawatan Rapi (ICU).

Menurut Nor Syakinah Abdullah di laman Facebook nya, dia berasa kecewa dan berang apabila dia dikatakan membuat keputusan untuk menghentikan alat bantuan pernafasan bintang Big Stage 2020 itu sebelum ini. Menurut Syakinah, komen yang ditinggalkan oleh netizen tersebut yang dikenali sebagai Eina Outlet disifatkannya sebagai terlalu melampau.

Bagi menjelaskan keadaan sebenar, Syakinah mendedahkan bahawa Allahyarhamah mampu bernafas sendiri dengan bantuan oksigen selepas tiga hari terlantar di hospital. Namun, sekitar jam 11 malam pada Khamis keadaan pelantun Hey Kau itu berubah menjadi tenat dan telah dibantu segera oleh doktor yang bertugas sebelum dia disahkan meninggal dunia pada jam 1 pagi hari Jumaat.

“Untuk pengetahuan kamu dan juga semua orang yang membaca luahan hati saya ini. Selepas tiga hari kemalangan iaitu pada hari Selasa, anak saya dah boleh bernafas sendiri dengan sedikit bantuan oksigen.

“Pada hari Rabu dia menjalani pembedahan tube pernafasan untuk membantu dia bernafas sendiri tanpa bantuan mesin. Sila rujuk gambar!

“Selepas pembedahan dia stabil pada siang hari Khamis tu, saya menjaganya di wad sepanjang hari sehingga ke malam, tak makan tak minum”

“Keadaannya menjadi tenat mulai jam 11 malam sehingga lah membawa kepada kematiannya pada jam 1 pagi Jumaat. Ketika dia tenat, doktor bertungkus lumus untuk membantu dia.”

Dalam pada itu, Syakinah turut berkongsi foto yang menunjukkan alat bantuan pernafasan dipakai oleh Allahyarhamah sebagai bukti kepada umum. Jelas Syakinah lagi, dia bakal mengambil tindakan undang-undang dengan menyaman netizen tersebut kerana memberikan komen fitnah mengenai keadaan anaknya.

Pada Jumaat lalu, Sandra atau nama sebenarnya Alessandra Dianne Ampuria, 26 telah menghembuskan nafasnya yang terakhir setelah enam hari bertarung nyawa akibat kemalangan di Lebuhraya Damansara-Puchong (LDP) ketika menuju ke Putrajaya International Convention Centre (PICC) bagi tujuan latihan konsert program realiti Big Stage 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


14 Hari Tergantung? Ini 5 Fakta Kematian Bintang Kamen Rider Hibiki, Sei Ashina

Sei Ashina, seorang aktres Jepun yang dikenali ramai prang kerana wataknya sebagai Hime dalam Kamen Rider Hibiki, telah meninggal dunia. Media melaporkan bahawa dia ditemui mati di kediamannya yang terletak di Tokyo, Isnin (14/9/2020) semalam.

Berita ini juga telah disahkan oleh agensi Sei Ashina, HoriPro. Maklumat yang diperoleh dari sumber, kematian Sei Ashina disyaki telah membunuh diri. Sei Ashina meninggal pada usia 36 tahun. Berikut 5 fakta yang didedahkan oleh berapa media mengenai Sel Ashina.

Menurut laporan dari Koreaboo melaporkan bahawa tidak ada wasiat dijumpai di rumah Sei Ashina. Selain itu, dia juga tidak mempunyai masalah peribadi yang diketahui oleh orang ramai.

Dilaporkan oleh Oricon News, Ashina dikatakan telah meninggal dunia sejak 14 hari yang lalu. Bagaimanapun, agensi Ashina, HoriPro, yang mengesahkan berita sedih ini masih tidak pasti apa yang menyebabkan kematian itu.

Menurut laporan yang sama, saudaranya telah mengunjungi pangsapuri Ashina sekitar jam 6.30 pagi waktu tempatan dan mendapati dia tergantung di leher. Dia dinyatakan mati di lokasi.

Sei Ashina memulakan kariernya sebagai model, dan kemudian berlakon dalam filem dan siri TV. Dia memulakan debutnya pada tahun 2003 dalam drama Jepun Stand Up! serta berlakon dalam drama Yae no Sakura dan Aibo.

Dia juga muncul dalam film Silk (2007), yang dibintangi Keira Knightley dan Michael Pitt. Berdasarkan sebuah novel Itali dengan nama yang sama, filem ini mengisahkan seorang saudagar Perancis yang melakukan perjalanan ke Jepun untuk mencari sutera pada abad ke-19.


realme 7 Pro Siap Ada Kamera Dengan Sensor Sony IMX682 64 MP

Benda pertama setiap kali nak beli telefon bimbit baru, mesti korang akan fikirkan mengenai kamera bukan? Tipu kalau cakap beli telefon bimbit tapi tak nak ada kamera yang cantik mahupun gempak.

Kalau korang fikirkan model telefon bimbit yang mempunyai ciri yang hampir lengkap dengan harga yang berpatutan mungkin boleh pertimbangkan realme 7 Pro. Berbanding dengan ‘adiknya’ iaitu realme 7 yang turut dilancarkan serentak, model Pro ini melengkapi segala-galanya.

Sebagai contoh, kalau korang jenis yang ‘heavy user’ realme 7 Pro adalah telefon bimbit yang sesuai untuk korang miliki. Bayangkan dengan ciri 65W SuperDart Charge, korang hanya perlukan 34 minit untuk mengecas realme 7 Pro 100%. Cepat bukan? Oh ya tidak dilupakan, realme 7 Pro mempunyai bateri berkapasiti 4,500mAh dan memori sehingga 8GB RAM serta storan sehingga 128GB.

Selain dilengkapi Qualcomm Snapdragon 720G Mobile Platform dan juga 6.4-inch (16.3cm) skrin penuh Super AMOLED, realme 7 Pro disertakan bersama 64MP Quad Camera. Bezanya model ini dengan siri realme yang lain, realme 7 Pro merupakan kamera yang dilengkapi Sony IMX682 sensor. Selain itu, kamera selfie yang disertakan dalam skrin hadapan pula bersaiz 32MP.

Untuk korang yang tidak tahu, kamera 64MP ini telah dikemaskini dengan memperkenalkan beberapa ciri dan mod terbaharu seperti Starry Mode, Pro Nightscape Mode dan Ultra Nightscape Video. Yang lagi best, model ini merupakan telefon bimbit pertama yang melepasi TÜV Rheinland Smartphone Reliability Verification! Memang power!

Pilhan warna? Jangan risau sebab dua warna yang tersedia iaitu Mirror Silver dan Mirror Blue pasti akan membuatkan korang jatuh hati untuk memilikinya. Buat korang yang sememangnya mempunyai nombor peribadi dan khas untuk kerja, realme 7 Pro dilengkapi dengan 3 slot kad iaitu dua slot untuk sim dan satu untuk kad memori.

Selain itu, beberapa fungsi menarik yang ada dalam model ini ianya disokong oleh UIS dan UIS Max Video Stabilization, Dual Stereo Speakers Dolby Atmos serta Hi-Res Certification AG Split Design. Ciri khas lain pula ianya mempunyai In-display Fingerprint. Menarik bukan? Jadi jika korang tanya kami, model apa yang bersesuaian untuk dimiliki dengan semua ciri yang best, semestinya realme 7 Pro. Berbaloi!

Berita baik buat peminat tegar realme,  realme 7 dan realme 7 Pro akan dilancarkan secara rasmi pada 24 September 2020. Sama seperti sebelum ini, kali ini realme akan melancarkan peranti baru mereka menerusi dalam talian (live streaming) di Facebook rasmi realme pada jam 12 tengahari.


Jom Lihat Kemampuan Sony a7c, Kamera Mirrorless Full-frame Paling Kecil & Ringan

Apabila anda ingin merakamkan momen-momen penting dalam hidup anda, sudah semestinya anda mahukan kamera yang ringan dan kompak. Sony a7c adalah jawapannya!

Sony kini telah memperkenalkan Alpha 7C (a7c) kamera bingkai penuh yang kompak, bersama dengan lenza zoom 28-60mm F4-5.6 dan flash HVL-F28RM. Kamera ini dijangka akan dilancarkan di Malaysia pada November 2020.

Kamera Bingkai Penuh Paling Ringan Di Dunia

Beratnya hanya sekitar 509g apabila bateri dan kad memori dipasang bersama. Sony a7c boleh dikatakan menjadi kamera full-frame yang paling ringan dan paling kompak di dunia.

Walaupun saiznya kompak, ia masih mempunyai illuminated sensor Exmor R CMOS 24-MP 35 mm full frame, serta pemprosesan gambar BIONZ X yang hebat untuk kualiti gambar yang menakjubkan. Selain itu, a7c mempunyai julat ISO 50 hingga 204800, phase-detection autofocus system, Real-time Tracking dengan AI, dan banyak lagi.

Anda ingin tahu dengan lebih lanjut tentang Sony a7c dan harganya? Sony Malaysia akan memperkenalkan kamera baru ini melalui laman Facebook Sony Malaysia pada jam 9.00 malam ini. Jangan ketinggalan okay!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Adik-Beradik ‘The Melvins’ Akui Kini Bergelar Jutawan

Bercakap mengenai ‘The Melvins’ sudah pastinya akan mengenali keempat-empat adik beradik selebriti popular ini. Malah tidak kurang juga ada yang menggelarkan mereka sebagai The Kardashians Malaysia.

Seperti yang ramai sedia maklum, adik beradik ini mengusahakan produk kosmetik jenama Kekasih by The Melvins dan terdapat khabar angin yang mengatakan mereka kini bergelar jutawan muda. Akui mereka, semua yang diperolehi ketika ini adalah hasil usaha selama ini dan memanjatkan rasa syukur atas sokongan ramai.

“Alhamdulillah, syukur ke hadrat Allah, semua yang kami perolehi adalah hasil usaha sendiri dan rezeki pemberian-Nya. Kami juga beruntung kerana mempunyai pelanggan yang sentiasa memberikan sokongan.Apapun, kami rasakan masih banyak perkara yang perlu kami belajar dalam bidang perniagaan ini.

Apa yang penting, kami gembira kerana apa yang kami usahakan mendapat respon positif peminat yang menjadi pelanggan. Keutamaan kami dalam perniagaan ini adalah untuk berkongsi rezeki dengan yang lain,” kata Syifa mewakili The Melvins.

Syatilla, Syifa, Syida dan Syafiqa Melvin turut melancarkan produk kosmetik terbaharu mereka di Shah Alam Convention Centre, di sini, semalam. Pada majlis sama, The Melvins turut melancarkan 60 papan iklan di seluruh negara bagi produk kecantikan itu.

Tambah Syifa lagi, dia bersyukur dikurniakan dengan adik-beradik yang sangat positif dan bersungguh-sungguh dalam menjalankan perniagaan sehingga meraih keuntungan berlipat ganda.

“Tanpa sokongan adik-beradik lain mungkin Kekasih by The Melvins tidak akan sampai ke tahap ini. Saya harus memberikan kredit kepada ketiga-tiga cinta hati saya yang sentiasa berusaha dan mempunyai semangat untuk berjaya.

“Mungkin salah satu rahsia kejayaan kami adalah menjaga hubungan baik antara adik-beradik. Kami tak gaduh, tak masam muka, tak cemburu apatah lagi berkira pasal duit.

“Ibu dan ayah selalu pesan apapun yang terjadi adik-beradik tak boleh berpecah. Masing-masing kena ambil tanggungJawab untuk membantu dan saling menyayangi. Alhamdulillah tak sangka rezeki Allah nak bagi dalam sekelip mata,” katanya kepada Murai.my

Kekasih by The Melvins menawarkan beberapa pilihan produk kecantikan seperti krim bedak asas, matte bibir, eyeshadow dan blusher.


Spaghetti Nasi Lemak Dikecam! Ini Respon Tunku Azizah

Jenama San Remo sememangnya dikenali di seluruh dunia sebagai jenama pasta yang cukup terkenal. Malah jenama ini juga merupakan antara jenama pilihan rakyat Malaysia sendiri.

Dalam pada itu, bagi meraikan Hari Malaysia syarikat San Remo di Malaysia telah memperkenalkan resipi baharu spaghetti yang diinspirasikan dari Nasi Lemak. Menggalakkan para pelanggan mencuba sendiri resipi tersebut, pada gambar cadangan hidangan mereka kelihatan spaghetti disajikan bersama telur rebus,timun, ikan bilis goreng serta kacang, kari ayam dan tidak dilupakan juga sambal yang melengkapkan segala-galanya.

Bagaimanapun, terdapat segelintir netizen mempersoalkan keaslian nasi lemak yang telah dipelbagaikan dan mengecam promosi yang dijalankan oleh San Remo. Terpanggil untuk memberi komen mengenai kecaman tersebut, Raja Permaisuri Agong Tunku Hajah Azizah Aminah Maimunah Iskandariah Binti Almarhum Sultan Iskandar Al-Haj menerusi hantaran di laman Instagram baginda berkongsi pendapat.

Menurut permaisuri kesayangan rakyat jelata ini, resipi tersebut tidak seharusnya dipertikaikan kerana sejak dahulu lagi spaghetti telah diguna pakai dalam resipi rakyat Malaysia termasuk rakyat di negeri Johor yang memasak laksa menggunakan spaghetti. Titah baginda lagi, rakyat Malaysia seharusnya berbangga dengan makanan kebangsaan ini yang boleh disajikan verstail selain turut berkongsi beberapa gambar sajian yang telah diubah suai inspirasi dari Nasi Lemak.

“Kenapalah nak marah pasal spaghetti nasi lemak,orang Johor dah lama makan laksa Spaghetti. Nasi lemak is our national food and most versatile cuba tengok gambar-gambar yang saya post ini.Lets not be petty over nasi Lemak and we should Be proud of our Nasi Lemak,” kongsi Tunku Azizah.

Rata-rata warganet turut bersetuju dengan pandangan baginda serta turut berbangga kerana sajian ini menjadi kegemaran rakyat Malaysia tanpa mengira kaum.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Insta-Famous’ Bakal Disaman Kerana Komen ‘Bodyshaming’

Baru-baru ini tular di media sosial mengenai dua buah video yang dimuatnaik oleh personaliti media sosial Eira Azira yang mana mengecam tindakan sebuah restoran kononnya seperti menghalaunya dan turut mengecam seorang netizen dikenali sebagai Suharnizan Md Sidek.

Dalam video mengecam Suharnizan, isu tersebut tercetus apabila wanita itu meninggalkan komen bertanyakan sesuatu pada Eira.

“live masak, live makan-makan, letak produk kurus, boleh kurus ke?’ komennya menerusi video secara ‘live’ yang dikongsikan rakannya di laman Facebook.

Berang dengan komen tersebut, Eira dipercayai telah mengeluarkan kata-kata kesat termasuk memaparkan gambar dan anaknya tanpa pengetahuan serta kebenaran Suharnizan. Selepas Eira teruk dikecam oleh warganet gara-gara tindakannya itu, dia memuat naik satu lagi hantaran terbaharu memohon maaf kepada Suharnizan.

Biarpun telah memohon maaf, namun menerusi laporan Harian Metro, Suharnizan telah membuat laporan polis dan mengambil tindakan undang-undang susulan daripada kecaman tersebut.

Mewakili Suharnizan, peguamnya iaitu Mohd Rasheed Hassan berkata, walaupun terdapat permohonan maaf yang dibuat ‘influencer’ itu, namun isu ‘body shaming’ boleh didakwa mengikut Seksyen 233 (1)(b) Akta Komunikasi dan Multimedia 1998 dan tindakan itu dibuat anak guamnya secara langsung bertujuan memberi pengajaran.

“Perkara ini perlu dijadikan pengajaran terutama kepada sesiapa saja di media sosial yang melakukannya.

“Jangan selamba cakap, perlu berfikir dulu sebelum mengatakan sesuatu di laman sosial sebab undang-undang itu ada. Perkara ini memberi kesan kepada mangsa.

“Memang nampak dia ada buat permohonan maaf melalui FB, tapi saya rasa makian yang dibuat pada klien saya adalah lebih lapan minit.

“Kalau dia nak minta maaf, kita akan sediakan skripnya termasuk pengakuan tidak akan buat lagi, tidak akan mengatakan benda negatif terhadap klien kami, tuntutan ganti rugi dan sebagainya.

“Kalau perkara itu boleh dipersetujui atau ‘make an offer’ untuk kita selesaikan luar mahkamah.

“Tapi kalau dia senyap, kita boleh cari dia atau kalau tidak, kita terpaksa berjumpa di mahkamah,” katanya.

Difahamkan, dalam masa yang sama, pihaknya turut meminta Polis Diraja Malaysia (PDRM) dan Suruhanjaya Komunikasi dan Multimedia Malaysia (SKMM) mengambil tindakan sewajarnya.


Neelofa Sakit? Selesai Jalani Prosedur Endoskopi

Perkongsian pengacara dan usahawan popular Noor Neelofa Mohd Noor, 31 di laman Insta-Story nya menimbulkan tanda tanya apabila dia memuat naik gambar dipercayai berada di sebuah hospital swasta.

Dalam pada itu, Neelofa turut memohon maaf kepada Nilofa Group naungannya kerana tidak dapat hadir ke acara kelolaan syarikat itu yang dijadualkan semalam (16 September). Menurut pengacara itu, keadaan kesihatannya yang tidak mengizinkan membuatkan dia tidak dapat hadir untuk bersama Nilofa Group.

Meluahkan rasa syukur kerana semuanya berjalan dengan baik, kongsi Neelofa lagi dia turut berterima kasih kepada kakitangan hospital berkenaan selepas selesai melakukan prosedur endoskopi.

Bagaimanapun sehingga kini, Neelofa tidak mendedahkan penyakit yang dialaminya dan sekadar berkongsi kerjayanya di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harga Diumumkan, PS5 Berada Di Malaysia 19 November Ini

Setelah ramai yang berteka-teki mengenai harga jualan dan tarikh pasarannya, hari ini syarikat Sony Interactive Entertainment mengumumkan secara rasmi mengenai pengeluaran PlayStation 5 (PS5) Sony yang dinanti-nantikan penggemar permainan video di seluruh dunia.

Bakal berada di pasaran pada November ini, PS5 ini ditawarkan dalam dua versi termasuk edisi digital yang direka untuk trend permainan yang dimuat turun dari ‘cloud’.

Dalam pengumuman itu juga, 6 negara bakal menjadi yang terawal pasarannya seperti Australia, Amerika Utara, New Zealand, Mexico, Jepun, Korea Selatan pada 12 November. Manakala negara lain termasuk Malaysia akan mendapatkannya pada 19 November 2020.

Mengenai harganya pula, untuk edisi premium bakal dijual dengan harga sekitar RM2,067.25 manakala edisi digital berharga $400 (RM1,653.80).Dalam perkembangan lain, saingannya iaitu Xbox bakal dilancarkan dalam versi baharu pada 10 November dengan anggaran harga permulaan sama dengan PS5.


Mengejutkan! Dalam Masa 4 Bulan, 4 Artis Jepun Ini Maut Kerana Bunuh Diri

Kes bunuh diri dalam kalangan artis bukan lagi benda baru dalam kehidupan. Siapa sangka di sebalik kemeriahan dunia hiburan di Jepun, tersimpan pelbagai kisah duka, kepahitan, tekanan mental dan emosi yang terpaksa dilalui oleh bintang negara matahari terbit berkenaan. Berikut merupakan 4 artis Jepun yang meninggal dunia disebabkan bunuh diri.

Artis yang juga ahli gusti Jepun, Hana Kimura meninggal dunia pada usia 23 tahun pada hari Sabtu, 23 Mei 2020. Wanita berdarah Indonesia ini dilaporkan bertekad untuk mengakhiri hidupnya kerana sudah tidak tahan lagi menjadi mangsa buli siber oleh netizen setelah beliau tampil dalam program rancangan televisyen Terrace House. Ibu Hana Kimura iaitu Kyoko Kimura bersedia untuk membuat tuntutan pada kru Terrace House di atas kematian anaknya.

Haruma Miura adalah antara artis Jepun yang meninggal dunia disebabkan membunuh diri. Haruma ditemui dalam keadaan tidak sedarkan diri di rumahnya di Tokyo pada hari Sabtu, 18 Julai 2020 sekitar jam 1 tengah hari. Penemuan Haruma ini disebabkan rasa curiga kakitangan yang melihat beliau masih belum datang untuk bekerja.

Pelakon Attack on Titan ini dikejarkan ke hospital, tetapi nyawa beliau tidak dapat diselamatkan. Menurut laporan Haruma Miura mengakhiri hidupnya dengan menggantungkan diri. Haruma juga meninggalkan nota sebelum membunuh diri tetapi isi kandungan nota itu belum didedahkan pada umum. Sehingga sekarang, tidak dapat diketahui mengapa Haruma Miura mengakhiri hidupnya pada usia 30 tahun.

Maria Hamasaki meninggal dunia pada 26 Ogos 2020. Maria dilaporkan sudah tidak bernyawa ketika ditemui di apartment beliau di Tokyo, Jepun. Terdapat laporan mengatakan bahawa model yang berusia 23 tahun mati kerana membunuh diri kerana pihak polis tidak menemui sebarang luka pada tubuh badannya.

Kemudian terdapat spekulasi bahawa penyebab kematiannya adalah disebabkan buli siber yang dihadapinya di media sosial. Ada sumber yang mengakui pernah melihat Maria Hamasaki berdebat dengan netizen sebelum beliau meninggal dunia.

Kematian Sei Ashina pada usia 36 tahun juga menjadi misteri pada hari Isnin, 14 September 2020. Keluarganya menemui Ashina dalam keadaan tidak bernyawa dalam apartment beliau di Tokyo, Jepun. Penemuan mayat Sei Ashina disebabkan abangnya yang berasa curiga kerana tidak dapat menghubungi Sei Ashina sejak 13 September 2020. Sehingga kini, punca kematian Sei Ashina masih disiasat. Ashina juga tidak meninggalkan sebarang nota sebelum beliau meninggal dunia.


Tular Video Kanye West Kencing Di Trofi Grammy Miliknya, Apa Kes?

Kanye West sekali lagi mengundang kemarahan orang ramai. Terbaru, Kanye West berkongsi video pendek yang memperlihatkan trofi Grammy miliknya.

Bukannya diperlakukan dengan baik, Kanye West malah meletakkan trofi itu di dalam mangkuk jamban. Kemudian dalam video tersebut terlihat aliran air yang membuat orang percaya bahawa suami Kim Kardashian itu sedang buang air kecil di pialanya.

“Percayalah … AKU TIDAK AKAN BERHENTI,” kata Kanye West, dalam video itu.

Trust me … I WONT STOP pic.twitter.com/RmVkqrSa4F

Ramai yang mengecam dan tak sedikit pun yang menasihati Kanye West pergi ke hospital untuk kesihatan mentalnya.

Menurut laporan dari E! News, sejak beberapa hari kebelakangan ini, rapper berusia 43 tahun itu telah memuat naik beberapa komen yang pedas mengenai industri muzik.

Kanye juga menyatakan bahawa dalam industri streaming muzik, pemilik master meraih keuntungan yang besar, sementara pemuzik mengais sisanya.

Ini, menurut Kanye, ia menjadi lebih penting semasa wabak seperti sekarang.

“Seseorang artis berhak memiliki master Mereka sendiri,” tulisnya.

Ia kembali berceloteh, “Para artis kelaparan tanpa tur. Aku akan merebut masterku… untuk semua artis…doakan aku.”

Kanye West juga menerangkan beberapa hal soal hak milik sebuah karya muzik.

“Saat kamu menandatangani perjanjian musik kami memberikan hakmu,” tulisnya.

Ia kembali menambah, “Tanpa master kamu tak bisa melakukan apa pun dengan musikmu sendiri. Orang lain mengawalnya, soal di mana dan bila dimainkan. Artis tak punya apa-apa selain populariti, tur, dan merchandise.”

Video tidak senonoh ini jelas menimbulkan kekecohan di kalangan netizen. Sehingga artikel ini ditulis, tweet ini memperoleh 156 ribu retweet, 662 ribu suka, dan puluhan ribu pengguna Twitter membanjiri ruangan komen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Intai 5 Lokasi Sejarah Yang Perlu Dilawati Di Negeri Selangor

Setiap negeri pasti akan ada sejarahnya sendiri. Begitu juga dengan Selangor, terdapat pelbagai lokasi dan destinasi yang patut anda kunjungi sekiranya anda ke negeri ini. Berikut adalah 5 lokasi sejarah yang perlu dilawati jika anda berada di Selangor.

Pantai yang panjangnya sejauh 3 km menghadap Selat Melaka, merupakan sebuah tapak yang bersejarah penting sewaktu ketika dahulu. Pada tahun 1945, pantai ini merupakan simbol bagi tempat kedatangan tentera Inggeris ketika Perang Dunia Kedua untuk merampas Tanah Melayu dan menjadi tempat pertahanan daripada serangan Jepun sekaligus menandakan pengakhiran Perang Dunia Kedua di rantau ini.

Dikenali sebagai Kota Ultrech sempena nama rasmi kapal Belanda semasa zaman penaklukan Belanda yang telah menewaskan Raja Haji Fisabilillah di Teluk Ketapang. Bukit ini juga merupakan kubu pertahanan Belanda yang pertama dan strategik kerana tempatnya yang tinggi dan mudah untuk melihat musuh dari jauh.

Bukit Melawati merupakan Ibu Pejabat perang dan Kubu Kerajaan Kesultanan Selangor sejak abad ke-18 dimana pernah terjadinya pergaduhan antara Belanda, Johor dan Riau. Di sini, anda akan dapat menikmati pemandangan yang menyenangkan merangkumi seluruh Daerah Kuala Selangor pada waktu matahari terbit dan terbenam.

Dikenali sebagai salah satu bandar tertua di Malaysia, Klang menjadi ibu kota kerajaan sebelum ditukar kepada Kuala Lumpur. Bandar Klang merupakan lokasi yang terkenal di seluruh dunia dalam penghasilan bijih timah seawal abad ke-15.

Pada asalnya Istana Bandar ini merupakan Pusat Pemerintahan Kerajaan Selangor sejak lebih dari 100 tahun dan reka bentuk bangunan adalah dari seni bina tempatan dan kolonial British. Kini Istana Bandar ini dijadikan Galeri Diraja atau “living museum” untuk dilawati oleh pengunjung malah dijadikan pusat pengajian Al-Quran oleh Jabatan Agama Islam Selangor.

Jadi apa tunggu lagi, jom kita pergi melawat tempat bersejarah yang terdapat di Selangor. Selain dapat bergambar, kita juga dapat mempelajari sejarah terbentuknya negeri Selangor ini.


Padam Semua Gambar, Aazief Khalid & Sharifah Rose Putus Cinta?

Sejak beberapa hari yang lalu, di media sosial hangat memperkatakan mengenai personaliti media sosial terkenal Sharifah Rose dan teman lelakinya, Aazief Khalid yang dikatakan tidak lagi bersama.

Spekulasi itu muncul selepas kedua-duanya dilihat memadam gambar bersama di laman Instagram malah Aazief turut memadam kesemua hantarannya di platform itu.

Hasil carian Murai.my di Instagram turut mendapati kedua-duanya telah berhenti mengikuti perkembangan masing-masing.

Terdahulu, Sharifah Rose mengakui sedang berkawan rapat dengan anak tiri kepada penyanyi Datuk Sri Siti Nurhaliza ini. Menghangatkan lagi spekulasi hubungan mereka, kedua-duanya turut bercuti bersama dan rakan-rakan yang lain ke Phuket, Thailand tidak lama dahulu.


Wow! Karakter BLACKPINK Diperkenalkan Dalam ‘Game’ PUBG

Kumpulan BLACKPINK terus melakarkan sejarahnya tersendiri di seluruh dunia apabila pelbagai rekod telah berjaya dipegang oleh kumpulan penyanyi wanita paling popular ketika ini.

Selepas kejayaan di dalam bidang muzik,BLACKPINK mencipta rekod di dalam bidang permainan interaktif atas talian apabila muncul sebagai kumpulan penyanyi pertama yang mempunyai karakter di dalam permainan PUBG. Syarikat pengurusan BLACKPINK iatu YG Entertainment turut mengesahkan kolaborasi kumpulan itu dengan PUBG.

“New color” is on the way. pic.twitter.com/u9DYwcLOx8

— PUBG MOBILE (@PUBGMOBILE) September 15, 2020

Biarpun butiran lanjut mengenai kolaborasi mereka belum diumumkan, namun permainan popular itu terlebih dahulu memberi ‘teaser’ awal dengan menunjukkan penukul cahaya BLACKPINK, BI-Ping-Bong menerusi poster yang dimuatnaik mereka. Pada Rabu (16 September) pula, PUBG sekali lagi memuatnaik poster ‘teaser’ dan kali ini menunjukkan empat karakter yang mewakili Jennie, Lisa, Jisoo dan Rose.

The stage is all set. Let's hit it! pic.twitter.com/QZmGbdquiX

— PUBG MOBILE (@PUBGMOBILE) September 16, 2020

Dengan promosi tersebut, peminat bukan sahaja teruja untuk melihat karakter BLACKPINK beraksi malah sekaligus mengalakkan lebih ramai peminat untuk memuat naik permainan tersebut di telefon bimbit masing-masing. Untuk rekod, permainan PUBG telah dimuatnaik sebanyak 734 juta pengguna di seluruh dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bella Astillah Dituduh Tak Sensitif Pakai Uniform Pramugari MAS

Di laman Twitter, nama pelakon dan penyanyi Bella Astillah hangat diperkatakan selepas dia dilihat menggayakan pakaian seragam pramugari syarikat penerbangan Malaysia Airlines (MAS).

Difahamkan, Bella atau nama sebenarnya Dayang Ara Nabellah binti Awang Astillah, 26 menggayakan pakaian tersebut bagi mengikut tema sambutan hari lahir salah seorang ahli keluarga nya. Bagaimanapun, pakaian tersebut mengundang kecaman daripada netizen apabila ada diantara mereka beranggapan bahawa isteri kepada penyanyi Aliff Aziz itu tidak sensitif akan etika pemakaian pakaian seragam milik MAS.

Menurut netizen tersebut, dia berasa kecewa dengan tindakan Bella kerana pakaian tersebut bukanlah sesuatu yang boleh digunapakai ketika di majlis hari lahir. Malah, mereka yang bekerja di dalam sektor penerbangan juga sama sekali tidak akan memakai pakaian tersebut di mana-mana tempat terbuka kerana ianya menyalahi etika.

Dalam pada itu, terdapat segelintir netizen lain turut bersetuju bahawa pakaian tersebut tidak boleh disewa di mana-mana tempat dan turut merujuk isu tersebut kepada kakitangan MAS untuk tindakan lanjut.


Sudah Temui Pengganti! Miller Khan Tayang Wajah Kekasih Baru

Telah diketahui bahawa pelakon dan model Miller Khan tidak lagi menjadi kekasih kepada  Nathalie Stephens. Miller juga baru-baru ini menunjukkan kekasih barunya dengan memuat naik foto di Instagram. Dalam muat naik itu, Miller dan kekasihnya dilihat berpose mesra. Miller juga menulis kalimat romantis yang meluahkan isi hatinya.

“Syurga di hati Saya dibutakan oleh kehadiran anda sehingga anda muncul, anda membawa cinta yang indah dan saya akan mencintai anda dengan indah. Ini akan menjadi perjalanan yang indah, saya berjanji, dan kisah dongeng abadi kita akan bermula sekarang,” tulis Miller di Instagram.

Hubungan Miller dengan kekasihnya diketahui telah berlangsung selama 2 bulan. Miller tidak teragak-agak untuk menyatakan rasa cinta kepada kekasihnya.

“Dah mau 2 bulan dengan sayangku@al.al__alalalala. Saya sayang kamu Nana,” tulis Miller.

Muat naik Miller segera mendapat pelbagai respon dari netizen. Malah sebilangan rakan artis juga menasihati Miller untuk cepat-cepat bernikah dengan wanita pilihannya.


Saksi Kongsi Detik Terakhir Allahyarhamah Sandra Dianne Di Wad Hospital

Pemergian Allahyarhamah Sandra Dianne masih dikenang sehingga ke hari ini. Jika Harimau mati meninggalkan belang, manusia mati meninggalkan nama. Sebutir bintang yang pergi buat selama-lamanya pasti akan dikenang sebagai seorang insan yang baik budi pekertinya.

Di laman Facebook, seorang pesakit yang dikenali sebagai Amni Fatnin mendedahkan dia merupakan saksi yang berada di dalam wad yang sama dengan arwah selepas dipindahkan dari Unit Rawatan Rapi (ICU). Menurut Amni, arwah telah ditempatkan berhadapan katilnya dan kagum melihatkan wajahnya yang tenang dan bersih seolah-olah sedang tidur.

“Rasa terpanggil untuk cerita apa sebenarnya yang berlaku di depan mata. Hari Khamis (10.9.2020), seorang pesakit dari wad ICU masuk bilik yang sama dengan saya, katilnya di sebelah depan saya.

“Wajahnya tenang, bersih, cantik. Komanya macam tidur. Sesekali jururawat datang, doktor datang panggil namanya, ‘Alesandra, Alesandra’.

“Ada seorang perempuan yang setia menjaga di sisi, pakai mask, susuk badan macam orang muda, jadi pada perkiraan saya itu kakaknya, hakikatnya itu ialah ibu yang sangat sayangkan anak perempuannya.

“Doa dan doa, bacaan Yassin terus dibacakan. Ada juga sesekali si ibu pasangkan voice note kata semangat, (mungkin dari saudara atau sahabat dekat) di telinga pesakit” kongsinya.

Dalam pada itu, Amni turut melihat ibu Sandra mengelap air matanya biarpun tiada sebarang respon. Namun begitu, dedahnya keadaan tenang itu bertukar menjadi gamat seketika apabila arwah berada dalam keadaan tenat sekitar jam 11.00 malam.

“Tiada respon dari pesakit kecuali air mata. Nampak ibunya lap air mata si anak.

“Bila si ibu turun, naik pula seorang lelaki, bacakan yasin, azankan di telinga pesakit, baca syahadah di telinga pesakit. Pesakit tetap tenang, macam tidur. Kemudian saya tidur tak sedarkan diri (kesan bius pembedahan di badan masih ada)”

“Jam 11 malam, jururawat kejut untuk makan ubat. Dari sudut langsir yang sedikit terselak, nampak pesakit yang tenang tadi, mula tenat. Doktor, jururawat berkumpul, dengan sangat bersungguh cuba selamatkan pesakit.

“Dengar tumit kasut si ibu berlari masuk bilik sambil menangis, mintak ditemani, mintak kekuatan. Lepas saya makan ubat, muntah, cucuk jarum dan masuk ubat, saya tidur lagi tak sedarkan diri,” tulisnya lagi.

Mengambil kesempatan menjernihkan tohmahan seorang netizen yang mendakwa ibu arwah telah mencabut alat pernafasannya, jelas Amni tiada bantuan mesin oksigen diberikan kerana ketika itu arwah hanya bergantung pada tiub yang dipasang pada lehernya.

“Semoga awak husnul khotimah, Sandra. Sungguh, kematianmu disebut, dicemburui. Ramai yang doakan kamu.

“Jadi, di manakah kemanusiaan kamu bila kata arwah ‘mati katak’, ‘ibu arwah sengaja memilih untuk cabut oksigen di hari Jumaat ‘.

“Ibu arwah lah yang paling terkesan, sedih dan tak bersedia untuk kehilangan anaknya, tak mungkin si ibu yang memilih hari untuk nyawa anaknya dicabut.

“Dan sebenarnya tak ada pun bantuan oksigen pada arwah. Yang ada cuma tiub. Saya cuma cerita apa yang saya nampak, dalam keadaan separa sedar,” dedahnya.

Sebelum ini, ibu Sandra meluahkan rasa kecewa dengan dakwaan seorang netizen yang menyamakan pemergian arwah Sandra seperti ‘mati katak’ dan tidak kurang juga yang menuduhnya sengaja mencabut alat pernafasan. Geram dengan dakwaan itu, ibu penyanyi ini nekad untuk mengambil tindakan undang-undang kelak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelengkap Segalanya? GoPro Hero 9 Black Hanya RM2,099

Semalam, GoPro Hero 9 Black telah dilancarkan dengan rasminya untuk pasaran di seluruh dunia. Biarpun peranti lain seperti beberapa produk Apple dan juga PS5 turut dilancarkan dalam minggu ini,namun tumpuan tetap diberikan buat kamera aksi ini.

Dinobatkan sebagai kamera aksi terbaik di dunia berdasarkan ulasan-ulasan yang diberikan, pelbagai pembaharuan telah disertakan bersama dalam edisi baharu ini. Hero 9 Black bukan sahaja disertakan sokongan resolusi sehingga 5K malah kamera nya turut dikemaskini menjadi 20-megapixel berbanding Hero 8 Black sekadar 12 megapixel.

Bukan itu sahaja, berita baik buat anda yang gemar melakukan V-Log mahupun selfie, kali ini Hero 9 Black menawarkan skrin berwarna pada bahagian hadapan kamera sekaligus akan membantu anda merakamkan detik yang diinginkan tanpa bantuan pihak kedua.

Menariknya lagi, HyperSmooth juga telah dipertingkatkan kepada 3.0 yang mana membolehkan anda merakam video dengan lebih baik dan semestinya kurang gegaran! Baterinya juga telah dipertingkatkan berbanding dahulu hanya 1,220mAh kini ianya tersedia dengan 1,720mAh.

Difahamkan, harga di Malaysia ditawarkan dengan RM2,099 dan beberapa kedai gadget kini menawarkan dengan pelbagai promosi termasuk tambahan bateri secara percuma.


Foto-foto Robert Pattinson Dianggap Bahayakan Nyawa Kekasihnya Tersebar

Gambar Robert Pattinson dan kekasihnya, Suki Waterhost di media sosial telah mencetuskan kebimbangan netizen.

Dalam foto-foto ini, Robert kelihatan sedang mengunjungi sebuah taman di sekitar London, England. Foto ini menjadi topik perbincangan umum memandangkan baru-baru ini, Robert dilaporkan positif untuk Covid-19.

Malah produksi filem Batman di mana dia pelakon utama terpaksa ditangguhkan. Walaupun filem The Batman dijadualkan untuk dilancarkan pada tahun 2021.

Apa yang membuatkan netizen naik angin dengan Robert, dia telah memberi risiko yang bahaya kepada Suki.

Dalam gambar yang tersebar,  pasangan ini terlihat saling berpandangan, dan berciuman sambil duduk santai di sebuah bangku di taman.

Gambar tersebut kemudiannya menimbulkan tanda tanya, mengenai keadaan kesihatan Robert, adakah dia sudah sembuh. Jika tidak, bagaimana dia boleh berada di luar rumah?

Walaubagaimanapun sehingga kini, gambar berciuman dan berada di luar rumah tersebut, belum ada pengesahan dari Robert Pattinson mengenai keadaan kesihatannya. Namun ada desas-desus mengatakan dia dilaporkan pulih dari COVID-19. Walaupun begitu, mereka berdua masih memakai topeng di luar rumah.


Bunga Citra Lestari Titip Pesan Menyentuh Hati Di Hari Lahir Ashraf Sinclair Ke-41

Pemergian Ashraf Sinclair masih meninggalkan kesedihan yang mendalam bagi isteri tercinta, Bunga Citra Lestari (BCL). Ashraf sepatutnya menyambut ulang tahunnya yang ke-41 pada hari ini, 18 September 2020. Dalam muat naik di Instagram, BCL dilihat memaparkan foto suami tercinta. Dia memuat naik foto itu sebagai ucapan ulang tahun kepada allahyarham Ashraf.

BCL juga menulis mesej yang ditujukan kepada arwah suaminya cukup menyentuh hati. Kata-kata BCL menggambarkan supaya dia mencintai dirinya sendiri.

“Terima kasih kerana membuat saya percaya bahawa saya layak dicintai. Sejak anda pergi, saya harus menjadi anda .. Seseorang yang mencintai saya, seseorang yang mempercayai saya. Kata-kata anda kuat, dan akhirnya saya melihatnya .. Saya akan mencintaiku, seperti anda mencintai saya .. Selamat ulang tahun sayang, “tulis BCL di Instagram.

Selain itu, BCL juga memuat naik video di Insta Stories. Dalam muat naik tersebut, anda dapat melihat saat ketika BCL menyanyikan lagu Maroon 5 ‘Lost Stars’ yang diiringi oleh Ashraf. Selain itu, ada juga saat-saat kebersamaan dengan Ashraf sepanjang hayatnya.

“Selamat ulang tahun kepada yang terhormat, lelaki dengan hati yang besar dan jiwa yang baik,” tulis BCL.

Muat naik ibu BCL mendapat ramai sokongan daripada sebilangan artis. Hampir semuanya memberikan doa yang terbaik untuk Allahyarham Ashraf.

A post shared by Bunga Citra Lestari (@bclsinclair)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Lokasi Kolam Air Panas Yang Patut Anda Kunjungi Di Sekitar Selangor

Kebaikan kolam air panas semulajadi kepada kesihatan manusia sememangnya tidak boleh dinafikan lagi. Kandungan sulfur dan mineral yang tinggi dalam kolam air panas semulajadi ternyata berkesan merawat pelbagai jenis penyakit seperti penyakit kulit, lenguh-lenguh badan, arthritis, rheumatism, sakit kepala dan sebagainya.

Kolam air panas Batu 16 di Dusun Tua ini sebenarnya adalah tempat yang diwakafkan untuk orang ramai. Di sini tidak dibenarkan untuk berendam. Jadi seeloknya jika datang ke sini, bawalah baldi dan cebok. Tempat mandi antara lelaki dan wanita telah diasingkan.
Waktu Operasi : 7.30 pagi – 7.30 malam
Tiada bayaran dikenakan. Tetapi anda digalakkan untuk memberikan sumbangan ke dalam tabung derma yang disediakan.

Mempunyai 3 kolam air panas. 2 kolam untuk berendam dan 1 kolam yang kecil untuk rendaman kaki. Biasanya pengunjung yang datang mandi di sini akan membawa cebok dan baldi masing-masing. Kelebihan kolam air panas ini ialah dapat menampung pengunjung yang lebih ramai kerana kawasannya yang agak luas.
Bayaran Masuk Kereta : RM 2.00
Bayaran Masuk Motosikal : RM0.50
Waktu Operasi : Pagi – Tengah malam

Ianya terletak di Kampung Sungai Serai, Mukim Hulu Langat, Selangor. Kolam Air Panas Sungai Serai ini terletak di Batu 11 Hulu Langat, berhampiran dengan sebuah masjid iaitu Masjid Ehsan. Pada waktu malam, keadaan di sini adalah lebih gelap. Jadi anda dinasihatkan lebih berhati-hati.
Bayaran Masuk : RM 1.00
Bayaran Letak Kenderaan : RM 1.00
Waktu Operasi : 8 pagi – 10 malam

Terletak di Kampung Air Panas Kerling. Jika dari Kuala Lumpur, lalui jalan menuju ke Tanjung Malim. Lokasi kolam air panas ini hanya kira-kira 10 km dari plaza tol Tanjung Malim. Antara kelebihan Kolam Air Panas Kerling ialah selain mempunyai tempat mandi berair panas semulajadi, terdapat juga tempat mandi semulajadi yang sejuk iaitu sungai. Sungai di sini cetek dan sangat sesuai untuk kanak-kanak mandi.
Bayaran masuk : PERCUMA

Bagi mereka yang dalam perjalanan ke Genting Highlands melalui Batang Kali, bolehlah singgah ke Kolam Air Panas Hulu Tamu Batang Kali ini untuk berendam merehatkan kaki sebelum meneruskan perjalanan. Ada lebih kurang 4 kolam kecil dan besar. Anda dinasihatkan membawa baldi dan cebok untuk mandi di sini kerana larangan berenang telah diberikan di papan tanda untuk sebagai amaran berjaga-jaga berkenaan tahap kebersihan air.
Bayaran masuk : PERCUMA
Lokasi : Hulu Tamu, Batang Kali

Jadi untuk anda yang berada di Selangor, boleh cuba lokasi-lokasi kolam air panas yang berdekatan dengan anda.


Halau Lalat Guna Barang Dapur! Ini Petua Orang Tua Dahulu Yang Perlu Dicuba

Lalat merupakan sejenis serangga yang mampu menyebarkan penyakit, disebabkan cara permakanannya dan sifatnya yang sering terbang ketempat yang kotor seperti dalam tandas, tempat sampah dan sebagainya.

Lalat adalah salah satu jenis serangga makhluk perosak yang paling mudah dijumpai. Berikut adalah petua orang dahulu untuk menghalau lalat daripada terus memenuhi rumah anda.

Bunga cengkih merupakan salah satu alternatif untuk menghalau lalat.Ambil beberapa kuntum bunga cengkih dan letakkan ke dalam mangkuk atau bekas yang berisi air. Letak di atas meja makan. Biarkan mangkuk atau bekas itu terdedah begitu sahaja.

Satu lagi petua yang boleh anda cuba untuk menghalau lalat adalah dengan mengambil 5-6 tangkai daun kari dan biarkan terdedah di atas meja makan. Bau kuat daun tersebut akan menjauhkan lalat dari makanan anda.

Selain menggunakan daun kari, anda juga boleh menggunakan hirisan cili. Letakkan hirisan cili yang telah dibelah dua di atas meja sewaktu sedang menikmati hidangan. Sifat cili yang pedas dapat menggangu dan menghalau lalat di kawasan anda.

Antara barangan dapur lain yang boleh menghalau lalat adalah dengan menggunakan serbuk kayu manis. Caranya anda hanya perlu taburkan serbuk kulit kayu manis di atas meja makan atau di ruang kerja anda di dapur. Sekiranya tiada serbuk, anda boleh menggunakan kulit kayu manis.

Untuk anda yang mempunyai masalah lalat yang banyak di rumah ataupun di kawasan tempat kerja anda, boleh cuba cara ini untuk menghalau lalat.


Menarik! Ini Petua Elak Roti Dari Berkulat Dan Tahan Lama

Roti merupakan salah satu makanan yang wajib ada dalam kabinet dapur. Dengan roti pelbagai jenis juadah yang boleh dibuat. Tetapi seringkali menjadi masalah apabila roti mudah berkulat serta tidak tahan lama.

Berikut adalah petua yang perlu di amalkan untuk elak roti dari berkulat dan tahan lama menurut laman Instagram masak30menit.

Roti yang terdedah dengan suhu bilik selalunya tidak tahan lama dan mudah berkulat. Ini kerana roti terdedah dengan kelembapan yang terdapat di sekitarnya. Jadi sebaiknya simpan roti di dalam bekas berpenutup dan kedap udara.

Menurut laman Instagram masak30menit, salah satu cara untuk memastikan roti tahan lama dan tidak mudah berkulat adalah dengan membalut roti dengan menggunakan kerajang alumunium dan menyimpannya di dalam peti.

Menyimpan roti di dalam peti sejuk tanpa membalut adalah salah satu tindakan yang wajib di elakkan. Kelembapan yang terdapat di dalam peti sejuk dapat menyebabkan roti mudah berkulat. Di samping itu juga, sifat roti yang mudah menyerap bau boleh menyebabkan rasanya terjejas.

Sekiranya roti sudah tamat tempoh dan ada tumbuh kulat, jangan sesekali memakan bahagian putih yang tidak tumbuh kulat. Ini kerana bakteria dan kuman yang terdapat pada roti akan membahayakan kesihatan anda.

Jadi untuk anda yang membeli roti, petua penyimpanan ini dapat diamalkan supaya roti tahan lama dan tidak mudah tumbuh kulat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Buat Kejutan! Zoey Rahman Hadiahkan Ibu & Bapa Rumah Harga Setengah Juta

Pelakon, pengacara dan usahawan Zoey Rahman membuat kejutan apabila dia menghadiahkan sebuah rumah jenis kondominium di Cheras buat ibu dan bapa tercinta.

Pengumuman itu dibuat sendiri oleh Zoey atau nama sebenarnya Mohd Hairey Azhar Abd Rahman,35 ketika di majlis pelancaran produk kosmetik dan kecantikan miliknya, Mikaseries For Superstar di Magica, Quill City Mall pada Jumaat baru-baru ini. Menurut Zoey ketika ditemui Murai.my, kejayaan dalam hidupnya kini tidak akan bermakna tanpa restu dan doa ibu bapanya.

Dedah Zoey, kedua-dua ibu bapanya tidak tahu mengenai kejutan ini dan mereka hanya datang ke majlis pelancaran kerana ingin memberi sokongan terhadap pelancaran produknya.

“Keluarga saya memang tak tahu saya nak buat kejutan hadiahkan rumah kepada ibu bapa saya. Saya hanya cakap dengan mereka, hari ini untuk majlis makan-makan biasa sahaja,” kongsi Zoey.

Dalam pada itu juga, Zoey turut berkongsi nasihat ibu bapanya yang sering membimbing dan mengingatkannya mengenai kepentingan menjaga solat selain turut menjadi pendengar setia ketika berhadapan dengan masalah.

“Selama ini, mereka menjadi pendengar setia apabila saya berdepan masalah, sering membimbing saya dan mengingatkan saya supaya menjaga solat.

“Sejujurnya, saya percaya berkat doa ibu bapa membuatkan saya sampai ke tahap ini. Sudah beberapa tahun perniagaan ini berjalan lancar dan kuasa doa mereka amat luar biasa,” tambahnya lagi.

Mengenai Mikaseries, Zoey telah memulakan perniagaan berasaskan produk kosmetik dan pakaian ini sejak 5 tahun yang lalu. Bagi tahun 2020, Zoey meluaskan lagi empayarnya apabila dijemput oleh platform e-dagang Shopee untuk menyertai Skuad Selebriti Shopee yang mana produk ini merupakan antara 10 teratas dalam kategori Kesihatan dan Kecantikan di Skuad Selebriti Shopee.

Menjelang penghujung tahun 2020, Mikaseries boleh didapati di 50 buah cawangan WATSONS seluruh Malaysia sebagai permulaan.


Tom Hardy Pengganti Daniel Craig Sebagai James Bond

Sebelum ini, peminat bagi francais filem aksi terkenal James Bond sedia maklum bahawa filem James Bond: No Time To Die merupakan filem terakhir Daniel Craig memegang watak sebagai ejen 007.

Untuk rekod ini merupakan filem kelima Craig sebagai James Bond. Dalam pada itu, sebelum ini ramai yang membuat spekulasi dan berteka-teki mengenai pengganti Craig selepas ini antaranya seperti Idris Elba, Henry Golding dan tidak kurang juga kononnya watak Bond bakal digalas oleh pelakon wanita.

Namun begitu, spekulasi itu terjawab apabila sumber antarabangsa melaporkan Tom Hardy telah dipilih sebagai James Bond selepas pelakon yang popular menerusi filem Venom itu berjaya dalam ujibakat yang diadakan pada Jun lepas.

Dalam pada itu, khabar berita tersebut kononnya akan diumumkan selepas filem No Time To Die ditayangkan kelak. Bagaimanapun, selepas ditangguh beberapa kali tayangannya pengumuman rasmi ini turut akan dilakukan hanya pada tahun hadapan.


Pakai Sedondon Biru, PU Riz & Neelofa Sah Bercinta?

Ketika ini di laman Twitter, nama pelakon dan pendakwah, Pencetus Ummah (PU) Riz trending di tangga teratas selepas warganet membuat spekulasi kononnya dia sah bercinta dengan selebriti popular, Neelofa.

Spekulasi tersebut muncul selepas, kedua-duanya memakai sedondon berwarna rona biru mengikut tema ketika menghadiri majlis perkahwinan adik lelaki Neelofa semalam.

A post shared by Athisha Khan (@athishakhan)

Menghangatkan lagi spekulasi tersebut, PU Riz atau nama sebenarnya Muhammad Haris bin Mohd Ismail,25 bukan sahaja bergambar bersama keluarga Neelofa, malah adik pemilik jenama Naelofar itu,Athisha Khan yang juga selebriti media sosial seolah-olah memberikan petunjuk bahawa dia hanya akan berkahwin selepas seorang lagi ahli keluarganya mendirikan rumahtangga.

Kakak kepada Neelofa iaitu Noor Nabila turut memberi emoji gambar hati (love) ketika sedang merakam perbualan adiknya itu bersama PU Riz menerusi Insta-story miliknya.

Dalam pada itu, warganet mengandaikan kenyataan tersebut kononnya merujuk kepada Neelofa yang akan berkahwin dahulu serta dalam masa yang sama turut gembira seandainya kedua-dua selebriti itu hangat bercinta.

Untuk rekod, pada awal September media tempatan melaporkan hubungan rapat PU Riz dengan Neelofa hanya atas kerja dan mereka sudah lama bekerjasama untuk beberapa program sebelum ini.

Hubungan rapat diantara mereka mula diperkatakan apabila pelakon filem Ada Apa Dengan Dosa itu sering dijemput menjadi imam solat tarawih dan menyampaikan tazkirah di kediaman Neelofa pada Ramadan lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yantzen, Ayu Damit & Man Bai Antara Peserta Gegar Vaganza 2020?

Rancangan realiti popular, Gegar Vaganza (GV) kini bakal kembali bagi musimnya yang ketujuh. Bagi edisi 2020 ini,GV dijangka bakal membuka tirainya pada 11 Oktober 2020 sejurus tamatnya program realiti Big Stage 2020.

Menerusi tinjauan Murai.my, pihak Astro menerusi beberapa saluran di Instagram telah memuatnaik ‘teaser’ video promosi GV7. Dalam sedutan video tersebut, kelihatan beberapa penyanyi lelaki, wanita dan berkumpulan ditunjukkan secara samar bagi menghangatkan ramalan dari para peminat mengenai barisan peserta-peserta GV kali ini.

A post shared by Gegar Vaganza Official (@gegarvaganzaofficial)

Dalam ramalan tersebut, beberapa nama penyanyi popular era 90 dan awal 2000 telah disebut-sebut ramai. Antaranya seperti Yantzen,Noraniza Idris, Ayu Damit, Man Bai, Haslinda, Azie, Kumpulan EVA yang dikatakan sebagai peserta GV7. Difahamkan, program ini akan turut berlangsung dalam norma baharu yang mana berkemungkinan besar skala penonton secara langsung akan dikurangkan.

Dalam pada itu, lokasi nya juga dikhabarkan akan diadakan di Putrajaya International Convention Centre (PICC). Pihak Murai.my juga sudah menerima jemputan rasmi mengenai sidang media GV7 serta pengenalan hos, barisan juri dan para peserta yang akan didedahkan secara rasmi pada Selasa, 22 September 2020. Senarai penuh akan dikemaskini kelak.